
L PREFAŢĂ 


Cea mai tipică figură a Armenilor din părțile acestea 
ale Europei, în trecut, este Manuc-Bei. 

Despre acest Prinț al Armenilor în Basarabia, ca și în 
alte ţări prin care el a trecut, s'au păstrat multe legende, 
adevărul însă n'a fost incă cercetat de nimeni. Astfel, cu 
mari dificultăţi, am reuşit noi primii să reliefăm câteva date 
documentare despre personalitatea sa romantică, plină de 
mister, ce va rămâne veşnic printre umbrele cele mai ade- 
menitoare ale trecutului nostru. 

Corespondența diplomatică, care priveşte războiul Dună- 
rean dintre anii 1806—1812, conţine un material bogat despre 
Manuc-Bei. La fel memoriile contelui de Langeron amintesc 
pe eroul nostru, ambele izvoare istorice fiind publicate şi 
în volumele documentelor Colecţiei Hurmuzaki. 

Ziarele contemporane, precum şi câțiva călători ne lasă 
însemnări interesante, pe care le cităm în text. Contele de 
Lagarde vorbeşte despre Manuc-Bei în „Voyage de Moscou 
à Vienne“ (Paris, 1824), în nemţeşte — „Gemölde des Wiener 
Kongresses“ (München, 1914), iar Stanislas Bellanger — în 
„Le Kerouiza. Voyage en Moldo- Vlachie“ (Paris, 1846) — repeta 
cel dintăi legendele care se grămădesc în jurul faimosului 
Prinţ al Armenilor, nu de mult încă trecut din viaţă. 

La 1852, Congregația călugarilor mhitariști din Viena 
publică în armeneşte prima „Descriere a vieţii lui Manuc-Bei 
Mirzaean“, datorită penei călugărului Congregaţiei Hevond 

Hovnanean. Descrierea a complectat-o cunoscutul Mser Mser- 
eanț, despre care se vorbeşte mai jos, şi Ghevorg Ohluhean. 
Folosind aceste scrieri, tipograful din Chişinău, Akim Popov,! 
a lăsat, într'un manuscris în limba rusă, o biografie a lui 
Manuc-Bei, întitulând-o: „Descrierea şi vederile târgului Hân- 
ceşti, moşia prințului I. Manuc-Bei“ (1885). In „Almanahul ar- 
meano-bulgar pe anul 1926“ (Sofia), editat de Daniel Razgrat- 
lean, găsim deasemenea câteva spicuiri din opera lui Hov- 
nanean şi Msereanţ: „Siluete armeneşti din vechime în Bul- 
garia“. Dar toate aceste lucrări abundă în greşeli, nu sunt 
întemeiate pe documente şi sunt cu totul incomplecte. 
Precum se vede, şi nu odată, personalitatea romantică 
a lui Manuc-Bei a atras asupra-şi atenţia şi interesul, dar 
— ceeace era şi natural pentru viaţa prea frământată a erou- 
lui nostru — foarte puţini şi-au dat seamă de importanţa 
istorică a acestui colos al Orientului apropiat. Cu toate aces- 
tea umbra ilustrului Armean merită o consideraţie mai mare 
în acele state, unde s'a manifestat acest reorganizator al ora- 
şelor Bulgariei, Dragoman şi Bei al Sublimei Porţi, Cămăraş, 
Paharnic şi Bei în Moldo-Vlahia, salvator al Sârbilor şi al 
Bucureştilor, făuritor al tratatului de pace dela Bucureşti, 
Prinţ al Armenilor la Congresul din Viena, Excelenţă şi 
Cavaler în Rusia, onorat de Împăratul Alexandru Işi proec- 
tele căruia puteau să scoată din uitare pentru multe veacuri 
colţişorul de pământ, nedreptăţit de oameni, numit Basara- 
bia. lată deci, în mod sumar, cine a fost Manuc-Bei, a cărui 
bogată biografie, prin desfăşurarea ei zbuciumată, întrece cu 
mult chiar romantismul vieţii unui conte de Bonneval. 
Folosindu-ne de operele de mai sus, trebue să subliniem, 


1. Akim Popov, „meşceanin“ din Grigoriopol, s'a aşezat şi a ajuns 
destul de influent printre Armenii din Chişinău. Era unul din primii 
tipograti din localitate. Deşi nu era un om cult, totuşi ştia să servească 
pe boierii băştinaşi, încât mai toate operele moldovenesti i se încre- 
dințau lui pentru a fi tipărite. Pare a fi acela, care, la 1848, ceru Ru- 
şilor,sai se îngădue editarea gazetei „Românul”. La 1850, deşi cu multe 
greşeli, a scos ediția populară a Codicelui de legi al lui Donici şi Hər- 
menopol. „Alcătuirele“ lui I. Sârbu (1852), „Cursul primitiv de limbă 
română“ şi „Abecedă română“ de I. Doncev (1865), le-a editat dease- 
menea Popov. Bibliografie: a) Gh. Bezviconi. Armenii în Basarabia. 
„Dia trecutul nostru“, Nr. 3—4, Chişinău. 1934. b) Şt. Ciobanu. Cultura 
românească în Basarabia sub Ruşi. Chişinău. 1923. c) L. T. Boga. Lupta 
pentru limba românească şi ideia unirii la Românii din Basarabia după 
1812. Chişinău. 1932. 

că la alcătuirea schiţei ce urmează, au contribuit foarte mult 
trei izvoare de documente: a) Arhiva familiei Manuc-Bei din 
Hânceşti, b) Dosarul despre nobilimea studentului efectiv Gri- 
gore I. Manuc-Bei (Nr. 433—3—1897, 76 file, început la 20 
Decembrie 1896) din Arhivele Statului din Chişinău şi c) Arhi- 
va d-lui Tigran Pruncu din Câmpulungul- Moldovenesc. Starea 
materială şi—mai ales—preocuparea numai în treacăt cu bio- 
grafia lui Manuc-Bei, în lucrarea noastră despre Armeni 
(1933), nu ne-a permis, în trecut, publicarea documentelor, 
privitoare la viaţa sa, mai pe larg. Deaceea am folosit ar- 
hiva din Hânceşti, la 1933, luând însemnări numai asupra 
conţinutului unor acte de mare importanţă, ceeace este aproa- 
pe ireparabil, deoarece astăzi nu știm în mâinile cui au 
ajuns aceste documente. 

larna anului 1933, am vizitat la Hânceşti pe urmașul 
lui Manuc-Bei, spiritualul reprezentant al aristocrației nor- 
dice, Baronul Maurice F. Schilling, în Septembrie 1934 dece- 
dat la Paris. Împreună cu regretatul Baron, am cercetat scri- 
sorile turceşti, hrisoavele domneşti şi diferite copii franceze 
de pe documente. Este o datorie sfântă să aducem Baronu- 
lui Schilling un omagiu de recunoștință ca unui colaborator 
principal la alcătuirea biografiei lui Manuc-Bei. 

Venerabilul nostru prieten, notarul public din Câmpu- 
lungul- Moldovenesc. d-l Tigran Pruncu, ne-a pus la dispozi- 
ție preţioasa arhivă a d-sale. 7. P. S. Arhiepiscop Husic Zohra- 
bean al Armenilor din România, P. C. Preot Ioanes 'Abra- 
meanț din Hâncești, d-nii: Magistrat Aurel Sava, valorosul 
colecţionar al documentelor basarabene, H. Dj. Siruni, direc- 
torul revistei armenești „Ani“, de Longueville şi alţii amintiţi 
în text, ne-au pus la dispoziţie diferite documente noui, ce 
complectează şi ele lipsurile primei noastre încercări de bio- 
grafie a lui Manuc-Bei (Armenii în Basarabia. „Din trecu- 
tul nostru“, Nr. 3—4, Chişinău, lanuarie 1934). „Descrierea“ 
lui A. Popov am revăzut-o la d-l V. Adiasevici din Chişinău, 
iar lucrarea lui Hovnanean ne-a procurat-o amabil d-l Jean- 
Emile Grecianu din Viena—prin p. c. părinte Afinean dela 
Congregația mhitariştilor din Viena, şi d-l Em. Popescu, Con- 
sul al României la Ruşciuc. Pe ceilalţi colaboratori ai noș- 

tri îi amintim în text, mulțumindu-Je sincer pentru concur- 
sul acordat, 

După apariția lucrării noastre la 1934, un articol în 
revista d-lui V. Mestugean: „Ararat“, şi o comunicare a d-lui 
A. Sava, ţinută în Mai 1937 la Bucureşti, au contribuit la 
popularizarea cunoştinţelor despre Manuc-Bei. Întârzierea 
acestei a doua ediţii se datoreşte necesităţii unor cărți, pe 
care le-am putut procura numai la venirea noastră la Bucu- 
reşti, în iarna anului 1937—1938, 


IL. IN TURCIA. 


Despre Manuc-Bei sau Manuc Mirzaean, în Turcia, ne 
povesteşte călugărul Hevond Hounanean, iar în cele din urmă 
numele lui Manuc apare şi în documentele contemporane. 

Manuc Mirzaean era fiul lui Martiros Mirzaean, care 
îşi trăgea origina din satul Karpi din regiunea Araratului. 
Martiros nu era bogat: ultima avere şi-o pierdu în urma ja- 
fului bandiţilor perşi. Colindă prin Armenia turcească şi 
rusească, apoi plecă înspre Balcani. La Burgas, Mirzaean 
Sa însurat cu fiica unui bogătaş şi sa aşezat la Ruşciuc, 
centrul comercial al Balcanilor. Aci, ajuns negustor mare, 
s'a însurat a doua oară cu Mamica, fiica unui alt bogătaş, 
Hanum-Oglu, cu care, la 1769, la Ruşciuc, a avut un fiu 
Manuc (Emanuel, Prunc). 

Până la vârsta de 12, ani Manuc a crescut în casa pă- 
rintească, învățând la o şcoală din Rușciuc. Apoi, a fost 
trimis la laşi, la un negustor armean, ca să înveţe limbile, ce 
i-au folosit mult mai târziu, şi practica vieţii. La 1785, a 
tost rechemat de tatăl său la Ruşciuc, unde tânărul s'a în- 
surat cu Mariam, fiica cunoscutului Avet (Avedis) şi, rămas 
în curând orfan, a luat asupra-şi conducerea intreprinderilor 
părinteşti. Vizită Constantinopolul şi se îmbogăţi şi mai mult. 

Manuc Mirzaean se impunea nu numai prin bogăția sa, 
dar și prin înfăţişare, minte şi suflet rar întâlnit. Inalt, fru- 
mos, cu o frunte mare, ochi negri scânteetori, era energic, 
ager, fin, amabil, dar şi îndrăzneţ. Avea darul vorbirii şi al 
prevederii. Nefericirea îi venea numai dintr'o boală, de care 
suferea soţia sa, dar deaceea Manuc se purta cu toţii cu o 

bunătate şi mai mare, ajuta pe toţi nevoiaşii, descurca pe toţi 
din nenorocire şi, înainte de toate, se ruga lui Dumnezeu. 
Slava numelui lui Manuc se răspândea departe de oraşul 
său natal. 

Mai cu seamă pe timpul guvernatorului Tersenicli-Oglu, 
Manuc Mirzaean a ajuns vestit în Ruşciuc prin bogăţia sa. 
Nicăeri, ca în Turcia, oamenii nu se ridicau cu atâta uşu- 
rinţă din popor. Tersenicli-Oglu încă nu de mult era saca- 
giu, însă, pus în fruntea unei bande, el a uzurpat puterea 


Manuc-Bei. 


Ruşciucului. Sultanul nu putea să stăpânească tocmai din 
Constantinopol întregul imperiu, încât la marginele ţării me- 
reu răsăreau oameni ca Tersenicli-Oglu, aianii—cari peste 
câtva timp erau recunoscuţi de stăpânire ca guvernatori ai 
unor provincii. Din contemporani mai amintim pe aianul 
Kirjali, ! Pasvan -Oglu din Vidin, Pehlivan-Paşa, Vizirul 
Mustafa-Bairactar, Ismail-Pei, Cara-Feis-Paşa, distrugătorul 
eteriştilor, Ali-Paşa din lanina şi Mahomet-Ali al Egiptului. 

Un asemenea aian, încă nerecunoscut de Sultan, era 


1. Numele său l-au însuşit şi mercenarii din bandele lui, printre 
cari hoţul descris de poetul rus Puşkin şi scriitorul C, Negruzzi, 

Tersenicli-Oglu din Ruşciuc, stăpân pe viață şi moarte al 
cetăţenilor, înconjurat de banda lui şi care nu se gândea de- 
cât la pradă. Era un om simplu, care ascundea pe prietenii 
săi de răspundere, încât aceştia „cumpărau“ dela negustori 
orice le plăcea lor, fără să mai plătească. Căutau numai îm- 
bogăţire, încât Ruşciucul sărăcea, iar conflictul între -„guver=- 
nator“ şi... averea lui Manuc devenea inevitabil. 

De teama lui Tersenicli-Oglu, prietenii îl sfătuiau pe 
Manuc să fugă şi-l deplângeau dinainte. Aflând însă ca Ter- 
senicli-Oglu avea nevoe de bani, Manuc s'a prezentat per- 
sonal la el şi i-a oferit o sumă mare, care întrecea așteptă- 
rile cele mai lacome ale aianului. Mirzaean s'a angajat şi pe 
viitor să sprijine pe guvernator, punându-i o singură condi- 
ție, de altfel acceptată, de-a nu se împrumuta decât la el. 
Astfel negustorimea Ruşciucului a rămas într'o prosperare 
liniştită şi numai ruina lui Manuc era așteptată de adversari. 

Manuc n'a pierdut însă nimic. Lersenicli-Oglu a fost 
recunoscut de Sultan ca Paşă de Ruşciuc, iar Mirzaean — 
sfetnicul său principal — a obţinut înapoi datoriile, precum 
şi titlul de „prim negustor“ şi vistier al regiunii. La 1802 el 
a obţinut rangul de Sărdar, la 1803 — Paharnic.! Afecţiunea 
Paşei mereu creștea, încât Manuc nu mai ieşea din „frate“ şi 
„fiu“ al său şi nici o intreprindere nu era pornită fără sfa- 
tul său în prealabil. 

„Trebue să aflăm ce-o se zică Manuc“ — replica întot- 
denda Paşa. 

După sfatul lui Manuc s'a orânduit administrația re- 
giunii, banditismul a fost interzis, iar elementele mai capa- 
bile au fost numite în diferite posturi. Oraşele, şi în deose- 
bi Ruşciucul, înfloreau ca adevărate centre comerciale, Ar- 
meniji s'au folosit şi ei de pe urma activităţii lui Manuc. 
Numai Turcii, foștii prieteni ai lui Tersenicli-Oglu, erau ne- 
mulţumiţi şi, când odată Manuc întârzie într'o călătorie de 
afaceri în Valahia, ei l-au declarat trădător, fugar la Ruşi, 
şi cerură osândirea lui la moarte. Un prieten i-a scris să nu 
se mai întoarcă, însă pe când se ţinea consiliul ce avea să 
hotărască la Paşă, într'o trăsură uşoară, ca să nu întârzie, 
apăru cel vinovat, primit cu multă bucurie de 'Tersenicli-Oglu. 

1. Comunicat de H. Dj. Siruni. 

Odată, la 1804, când îşi lua masa în afară de oraş, 
Tersenicli-Oglu a fost ucis cu trei împuşcături. Erau Turcii 
din fosta lui oştire, cari, deşi bănuiţi, totuşi n'au fost pe- 
depsiți şi au trecut, în August 1806, în Valahia, unde ame- 
ninţau cu aceeaşi soartă pe Vodă Ipsilanti.! Soarta lui Ma- 
nuc era periclitată numai pentru un scurt timp, căci succe- 
sorul lui Tersenicli-Oglu îl favoriza şi mai mult. 

Noul aian se numea Mustafa; el se trăgea dintr'o fa- 
milie săracă şi în tinerețe făcuse negoţ cu cai. Intrat în ar- 
mată, s'a luptat ca un leu şi a pus mâna pe steagul vrăj- 
maşilor. I s'a zis deaceea: „Alemdar“ sau „Bairactar“. Ter- 
senicli-Oglu îl distinse din ceata sa. 

Sub Mustafa-Bairactar, Manuc a rămas mâna dreaptă 
a guvernatorului, care se purta în părţile acelea ca un adevărat 
suveran medieval. El e orânduit o armată şi a supus pute- 
rii sale pe toți paşii din împrejurimile Ruşciucului. Aceştia 
formau sfatul său, în care era invitat şi Manuc. Mirzaean 
mai era şi haznadarul aianului, punând în uzul lui Bairactar 
întreaga sa avere. 

Incă la 1802, Manuc apare în documente ca un sfetnic 
principal al lui Tersenicli-Oglu. Lăsăm deci, pentru un 
moment, la o parte biografia părintelui Hovnanean. 

Un om de încredere al lui C., Ipsilanti- Voevod, Boghos 
Sebastian, face câteva însemnări,? printre care găsim urmă- 
toarea copie: 


„Măria Ta, 

„Contorm prea-plecatei mele scrieri, pe care am trimis-o 
Miăriei Voastre, când mă prezintam pentru a doua oară 
cu scrisoarea caimacamului vostru la Tersenicli-Zadă, a- 
cesta din urmă, chemând pe administratorul său Chiose-Ah- 
med-Efendi şi pe sfetnicul său, Manug, prin intermediul 
acestora a promis să dea jumătate din sumă“. 

Călătorul armean, Bâjişkean,3 care vizitează la 1808 Un- 
garia, Principatele Române şi Bulgaria, e primit cu ospitali- 
tate largă la Ruşciuc de Prinţul Manuc. 


1, R. Rosetti, Arhiva Senatorilor din Chişinău şi ocupația ru- 
sească dela 1806—1812, Analele Academiei Române. S. I. T. XXXI. Bu- 
cureşti. 1909. Vol. 1. 

2. H. Dj. Siruni. Manuscrisele armeneşti dela Academia Română. 
Revista „Ani“. Vol. I, Bucureşti. 1935. 

3. Comunicat de H. Dj. Siruni. 

Intr'un stat al forțelor otomane! din Aprilie 1808 se 
zice că Mustafa-Paşa se lasă condus de Manuc. 

Agentul francez, Mériage, scrie? în Iulie 1808, din Ruş- 
ciuc, că la sfârşitul lunii Mai a sosit în oraş un ofițer rus, 
care s'a oprit la Manuc. Acelaş Meriage raportează la 31 
Octombrie 1808 din Vidin, lui Talleyrand,’ marele conducător 
al diplomaţiei franceze, că este sigur că Mustafa-Paşa n'a 
încetat niciodată tratativele cu Ruşii şi le continuă prin a- 
gentul său, „Manoucci“. In sfârşit, din Craiova, Meriage co- 
munică, la 28 Ianuarie 1809, lui Champagny, că Kussei-Bien- 
di, şeful rebelilor bulgari, prin Manuc duce tratative cu 
Ruşii. 

Manuc Mirzaean nu mai este un simplu negustor, ci 
un diplomat cu vază şi apare ca Manuc-Bei. Rolul său reese 
prea bine din aceste documente, încât să-i urmărim soarta 
prin istoria şi actele turceşti. 

La Constantinopol domnea în timpul acesta Sultanul 
Selim II]. Rămas orfan la vârsta de 13 ani, la 1774, după 
moartea tatălui său, Mustafa lII, — povestește iarăşi călu- 
gărul Hovnanean — Selim succedă tronul la 1789, la moartea 
unchiului său, Abdul-Hamid. Tânăr, care multe le-a auzit 
dela medicii europeni şi a citit din cărţi, Selim III începe 
unele reforme, primite cu nemulţumire de ieniceri şi fanati- 
cii musulmani. La 29 Mai 1807, în urma unei revolte, el este 
silit să renunţe în favoarea vărului său, Mustafa IV. 

Bairactar-Paşa ţinea mult la Sultanul Selim, din partea 
căruia Sa bucurat de o atenţie deosebită. La Ruşciuc sosi 
Taiar-Paşa, care-l informă asupra situaţiei din capitală. Bai- 
ractar întruni în jurul său mai mulţi adepţi ai fostului Sul- 
tan şi se îndreptă spre Constantinopol. Cabacci-Oglu, şeful 
ienicerilor rebeli, fu prins, iar Vizirul Celebi-Mustafa demi- 
sionă. Pe când Bairactar aştepta eliberarea lui Selim, acesta, 
la 28 Iulie 1808, fu omorît. Paşa a trebuit să recunoască pe 
noul Sultan, Mahmud IlI, primind însuşi demnitatea de Mare 
Vizir şi așezându-se la Constantinopol. El a mai admis o 


1, Documente privitoare la Istoria Românilor. Col. Hurmuzaki. 
Supl. ]. Vol. Ii. Bucureşti. 1885. 

2, Doc. Hurmuzaki Op. cit. 

3. Doe. Hurmuzaki. Op. cit. 

4. Doc. Hurmuzaki. Op. cit. 

greşală, concediind armata sa. Reformele noului Mare Vizir 
au găsit şi ele un răsunet negativ între ieniceri, cari, ime- 
diat ce-au observat că nu mai sunt stingheriţi de oştirea din 
Ruşciuc, s'au aruncat, la 14 Decembrie 1808, asupra palatu- 
lui lui Bairactar şi l-au ucis în flăcările casei sale. 

Manuc, puţin mai înainte, zăbăvi la Ruşciuc şi, după 
terminarea unor afaceri, veni şi el la Constantinopol, unde 
stăpânul său ajunse Vizir. In ajunul rebeliunii, el a vizitat 
pe Bairactar şi ambii sau dus prin străzile populate ale ca- 
pitalei la Şeihul Islamului. Era nu numai prietenul şi sfetni- 
cul principal al Vizirului, ci şi haznadarul său, încât duş- 
manii lui Bairactar urmăreau cu interes deosebit pe Manuc. 

Bairactar, pe când era încă Paşă de Silistra, s'a gân- 
dit să-l mulțumească pe Manuc, aşa cum rar erau răsplătiți 
în Turcia creştinii. El obţinu pentru credinciosul său sfetnic 
demnităţile de Dragoman şi Bei. 

lată o copie a Firmanului Sultanului,! prin care Manuc a 
primit prima distincţie: 

„A Sultanului Mustafa IV Inaltă poruncă: 

„Celui ce slujeşte de exemplu cadiilor şi judecătorilor, 
izvorul Judecăţii şi al EJocvenţei, Domnul nostru Cadi de 
Ruşciuc (prelungească-se judecata lui!); celui ce slujeşte de 
exemplu celor mai glorioşi şi renumiţi boieri, comandantul 
lenicerilor de Ruşciuc (înmulţească-se slava lui!); celui ce 
slujeşte de exemplu celor egali cu dânsul, Haznadarul de 
Ruşciuc (înmulţească-se destoinicia lui!) — cu primirea acestei 
Inalte, Auguste porunci să fie cunoscut: Boierii Moldoveni 
şi Valahi, îndatoraţi în slujbă să fie activi în treburi, stă- 
ruitori şi demni de încredere, îndeplinind cu toată cinstea 
şi adevarul funcţiile încredințate lor, — după înăscuta Mie 
Impărătească dragoste, de obiceiu se recompensează şi sunt 
ridicaţi înaintea celor egali în ranguri, ca din scurgerea fe- 
cundelor darnicii să se facă cei mai slăviţi şi renumiţi. 

„Deaceea actualmente din numărul Boierilor Valahi, 
înaintat mai înainte, pentru slujba adevărată prin sârguinţă 


şi adevăr, în demnitatea de Cămăraş,? ce slujeşte de e- 
1. Arhiva d-lui T. Pruncu. 
2. Nota traducătorului actului: Cămăraş este funcţionaru! care 


conduce partea gospodărească a Voevodului şi supraveghează partea 
comercială a Curţii sale. 


www.dacoromanica.ro 


— 10 — 


xemplu boierilor de confesiune creştină, Boierul Manuc 
(Fie-se toate treburile lui în fericire !) pentru sârguinţa şi 
dreptatea arătate în funcţia de intendent, încredinţată lui 
pe lângă actualul Comandant Suprem al liniei Dunărene, 
Sfetnicul în organizarea afacerilor păcii, celui mai vestit Ilu- 
stru Paşă de Silistra Mustafa (prelungească-i Marele Dum- 
mezeu slava sa!), căruia el a adus pentru armată proviant 
şi vite, pentru participarea lui în treburile militare şi altele, 
în care, după datoria stăruinței şi supunerii, îndeplinind 
cele mai trebuincioase îndatoriri ale slujbei, pentru prezen- 
tarea de către el a condiţiilor drepte, satisfăcătoare în co- 
mun cu deplină cinste, sinceritate şi, în sfârşit, pentru gri- 
ja şi strădania lui, prin cuvinte inexprimabile însemnându-se 
înaintea celor egali şi de aceeaşi vârstă, prin serviciuri dem- 
ne, distinse şi înfăptuiri laudabile strălucite, pentru toate 
asemenea prin experiență certificate dovezi, stăruinţei şi 
credinţei, astăzi, anului 1222, lunii Şaban, ziua 21, în expri- 
marea darniciilor Impărăteşti, după Înalta poruncă, ridicăm 
în demnitatea de Dragoman pe lângă Inaltul meu Divan. 

„lar în Înalt hărăzit lui pentru această demnitate Fir- 
man să fie înscris: „prin deosebită atenție în demnitatea 
Dragomanilor Înaltului Divan, nu numai ei singuri, dar şi 
copiii lor, opt oameni de tălmaci şi 12 slujitori, în puterea 
hărăzirilor fiecărui în parte, prin porunca sacră se scutesc 
dela orice de lege stabilite impuzite şi sarcini şi nimeni să 
nu-i deranjeze şi să nu-i ofenseze cerându-le plătirea acestora, 
şi egal familiilor se acordă dreptul libertăţii costumului îm- 
brăcăminţii“ — încât pe baza acestei hotăriri Boierului Ma- 
nuc, însemnând numele şi demnităţile copiilor şi fiecărui din 
cei cari se află pe lângă el la data amintită şi slujitori, ruga 
supus să i se elibereze pentru persoana fiecăruia câte o de- 
osebită poruncă ce-ar conţine privilegiul, pentru excluderea 
Tor dela plata tuturor impozitelor şi sarcinilor şi pentru 
dobândirea apărării legale. 

„După certificarea despre dreptatea cererii Boierului 
Manuc, în Arhiva Înaltului Divan, se porunceşte, primin- 
du-se în consideraţie asemenea cazuri antecedente, să acţio- 


neze în acord cu hotărtrile Firmanului. 
„la mai mare semnalare a atenţiei Monarhale la acesta, 

funcţionarului celui mai destoinic şi renumit din Statul meu 
intre de aceeaşi credință, poruncesc împreună cu el să elibe- 
reze pe unul din fiii fratelui său drept, nepotului său! cu 
nume de Carabet (adică Gherasim) dela plata tuturor impo- 
zitelor şi sarcinilor stabilite, cu dreptul la libertatea costu- 
tumului imbrăcăminţii şi legalei în toate împrejurările apărări. 

„In certificarea acestui e dat acest Inalt Firman, ce în- 
datorează pe fiecare fără contrazicere supunere şi ascultare 
— în sensul căreia sunteţi datori să procedaţi şi împotriva 
acesteia nici decum să nu acționaţi. 

„Anul 1222: în primele zile ale lunii Ramazan. La 
Constantinopol *“. 

— Acesta este Firmanul Sultanului, în forma care se 
părstrează la urmaşii familiei unui nepot de frate al lui 
Manuc-Bei. La arhiva din Hânceşti am văzut însă tradu- 
cerea franțuzească a aceluiaș Firman, adresat lui Manuc, 
într'o copie certificată de Mola-Ali-Beizar în judecătoria 
numită „Mahmud-Paşa“ la Constantinopol. Sultanul îl nu- 
meşte: exemplar printre principii şi primul printre persoanele 
distinse din nația lui lisus, prezentatorul acestora, a cărui 
sfârșit să fie fer.cil. Fostul Cămăraş şi şef al aprovizionării 
Seracsirului e numit Mare Dragoman, iar în calitate de Că- 
măraş este scutit de primirea investiturii din mâinele Gos- 
podarului, căpătând numirea sa pe picior de egalitate cu acesta. 

La 1 Şaban 1223, Manuc a mai primit o scrisoa: 
re a Vizirului Bairactar.? Adresâadu-se „amabilului său Prinţ“, 
Vizirul îi comunică că pentru repararea cetăților dunărene şi 
aprovizionarea armalei cu pesmețţi, Sultanul a binevoit să-i 
scrie: 

„Dragomanul Manuc cu credinţă îndeplineşte sarcinile sluj- 
bei. ÎIncuviințez sârguința arătată de el în treburi şi mulțumesc 
pentru justificarea părerii Mele frumoase, ce-am căpătat des- 


1. De frate. 

2. 1807: Nota traducătorului. 

3. Traducerea s'a efectuat la Departamentul Asiei al Ministerului 
Afacerilor Străine din Petersburg, la 2 Octombrie 1838, Nr. 2420, dupa 
cererea consilierului tutular Gherasim Mirza, nepotul de frate al lui 
Manuc-Bei 

4. 1508. 

5. Arhiva din Hânceşti. 

pre el. Ca răsplată pentru devotamentul său, îi hărăzesc titlul 
de Prinţ al Moldovei şi doresc ca de acum înainte el să adân- 
cească strădania lui în serviciul Meu“. 

Astfel Manuc ajunge Bei sau Prinţ, asemenea domnito- 
rilor diferitelor principate din Balcani. El vine la Constan- 
tinopol ca să-l mulțumească pe Bairactar, pe care în zadar 
caută să-l informeze despre situația reală a spiritelor din 
capitală. Vizirul e prea încrezut în popularitatea şi puterile 
sale; el cade în curând jertfa acestei împotriviri la sfaturile 
lui Manuc-Bei, care până atunci a contribuit mult la înăl- 
area lui Bairactar. În noaptea omorului Marelui Vizir, un 
căpitan al ienicerilor—povesteşte călugărul Hovnanean—a- 
nunță pe apropiații înfricoşaţi ai lui Manuc-Bei: 

„Transmiteţi Beiului ca el să se grăbească să fugă și 
să salveze capul său, căci ienicerii sunt pe cale de a-l prin- 
de. Amar are să-i fie, dacă va cădea pe mâna lor: va fi 
sfâşiat“. 

Fără să zăbăvească, deşi se gândea şi la salvarea Vi. 
zirului, îmbrăcat simplu, Manuc fugi la Adrianopol, iar de 
acolo—la Ruşciuc. Haznadarul lui Mustafa-Pașa era căutat 
pretutindeni nu numai ca prietenul său intim şi un Drago- 
man-Bei fugar. Repet—duşmanii căutau şi averea lui Bai- 
ractar. Astfel Manuc-Bei a rămas în istorie--şi mai cu sea- 
mă în legendă—ca un răpitor al acestor bogății. 

A luat Beiul ceva. ceeace nu-i aparţinea? 

— Probabil că nu! În primul rând, averea Beiului era 
întotdeauna confundată de Paşă cu propria lui visterie. Apoi, 
Bairactar de câteva luni locuia la Constantinopol şi, după 
obiceiul timpului, desigur a adus cu el şi bogăţia sa bă- 
mească, aurul şi pietrele preţioase. Dacă nu sa găsit acest 
tezaur, a trebuit să piară în flăcările şi jaful palatului său. 
În sfârşit, Manuc-Bei, care se grăbea în fugă la Ruşciuc, 
oare putea, fiind urmărit, să transporte o avere întreagă?— 
Intre multiplele legende despre răpirea averii Vizirului, am 
auzit una, care atirmă că din Constantinopol pe-atunci a ple- 
cat un vas încărcat cu butoae de peşte, pline cu aur, şi că 
Bairactar era pregătit şi el de fugă, încât Manuc a trebuit 
să aducă la îndeplinire numai un plan preconceput. Nu sunt 
însă dovezi, iar pe de altă parte, dece Beiul n'a plecat şi 

el cu vasul acela, dacă exista? Era în orice caz mai sigur. 
ŞI chiar dacă ar fi luat ceva, considerăm că era cel mai in 
drept să-l moştenească pe Vizirul Mustafa-Bairactar. 

Manuc-Bei era un om prevăzător. Incă de pe timpul 
lui Tersenicli-Oglu el îşi trecuse o parte din bogății în Va- 
lahia, iar relațiile sale cu Rusia şi războiul între Ruşi şi 
Turci, îl asigurau şi mai mult în dreptatea intenţiilor sale, 

Doar nu mai avea pe nimeni, în Turcia, ca să-l apere. 
El a fost prudent şi n'a mai aşteptat soarta unor fraţi Mo- 
ruzi de după pacea dela Bucureşti. Ştia prea bine ce însem- 
na „Mare Dragoman“ în imperiul Otoman: mândru magnat 
—în exterior, parvenit umil şi maltratat—în interior, om fără 
moravuri, interesat şi cu principii false, recrutat din pătura 
de jos, care prin înrudire, ca Evreii, transmitea unul 
altuia secretele încredințate, trăind numai prin minciuni şi 
înşălătorii. Această splendidă caracterizare o făcea încă înain- 
tea lui, Ferrieri,! un italian în serviciul Împărătesei Ecate- 
rina Il a Rusiei, la Constantinopol. 


INI. RĂZBOIUL DUNĂREAN. ? 


Inceputul secolului XIX strălucea prin victoriile lui 
Napoleon Bonaparte. Unicul său duşman de temut era Rusia, 
imensul imperiu dela Răsărit, împotriva căruia se îndrepta 
intreaga furie a dârzului cuceritor. Inainte însă de-a porni o 
luptă decisivă, Napoleon dorea să provoace un război între 
Rusia şi Suedia la Nord, iar la Sud—cu Turcia. Nici Rusia 
nu se ferea de conflicte cu aceste țări, dorind odată pentru 
totdeauna să termine cu ele, peniru a se pregăti exclusiv de 
luptă cu Bonaparte. 


1. A. Necliudov. Portrete vechi. Nice. 1932—1933. 

2. Obiectul acestei schiţe fiind biografia lui Manuc-Bei, nu re- 
producem decât o bibliogratie sumară a operelor folosite pentru isto- 
ricul războiului Dunărean: 

a) N, C. Schilder, Imparatul Alexandru I. Petersburg. 1905. 

b) Bogdanovici. impăratul Alexandru I. Moscova. 1912. 

e) L. Casso. Rusia pe Dunare şi formarea regiunii Basara- 

bia. Moscova 1913. 

d) R. Rosetti Arhiva Senatorilor din Chişinău şi ocupaţia 
rusească dela 1806—1812. Op. cit. 

e) Documente Hurmuzaki. Op cit 

1) Mémoires de l'Amiral Tchitehagov. Paris. 1909. 

Sebastiani, ambasadorul Franţei la Constantinopol, de- 
termină pe Sultan să înlocuească în Principatele Române pe 
Gospodarii filoruşi Al. Moruzi şi C. Ispilanti cu Sc. Kalli- 
maki şi Al. Sutzo, odată cu aceasta interzicându-se vaselor 
ruseşti să treacă prin Dardanele. Aceasta corespundea 
unei declaraţii de război. Nota diplomatică a Rusiei, înain- 
tată la 11 Septembrie 1806 şi sprijinită de flota anglo-rusă, 
a fost satisfăcută, însă în curând, când Constantinopolul a 
fost întărit de ofiţerii lui Sebastiani, Englejii au fost goniţi 
şi numai amiralul rus Seneavin, distrugând la Lemnos flota 
turcească, ameninţa Stambulul. 

Împăratul Alexandru I (1801 —1825)al Rusiei, nepotul şi 
discipolul politicei Împărătesei Ecaterina Il, poreclit pentru 
frumuseţea şi fineţea sa diplomatică — „Sfinxul Nordului“, 
nu s'a lăsat ademenit de iluziile satisfacţiei înşelătoare; cu- 
noscând intenţiile Turciei, cu o săptămână înainte de-a primi 
raspunsul, el semnă la 4 Noembrie 1806 ordinul de înaintare 
a trupelor peste graniţă, nu însă sub motiv de vrăjmăşie, ci 
pentru restabilirea ordinei în relaţiile turco-ruse, paralizând 
astfel intrigile Francejilor. La 10 Noembrie, la Soroca, caza- 
cii trecură Nistrul, ceeace află pe neaşteptate ambasadorul 
rus la Constantinopol, Italinski. Nehotărirea şi întârzierea 
unor ordine, ca şi trâncănelile unor rude ale lui Ipsilanti- 
Vodă la Petersburg, au adus Rusia în faţa unui fapt împli- 
nit—războiul cu Turcia, care l-a şi declarat formal la 30 
Decembrie 1806. 

In aşteptarea continuă a unei agresiuni din partea lui 
Napoleon, împotriva căruia lupta continua în Prusia, Ruşii 
au trimis la Dunăre o armată prea modestă ca să aştepte 
biruinţe grabnice. Totuşi, în scurt timp, septogenarul gene- 
ral Michelsohn a ajuns in Valahia, unde cu tot focul ce-l 
mistuia, bătrânul a răposat la 5 August 1807. Deşi Manuc 
se găseşte numai în treacăt în Valahia, totuşi Michelsohn 
la 1807 vorbeşte ! cu elogii despre serviciile aduse de Pa- 
harnicul din Bucureşti, Manuc. La 20 Aprilie a aceluiaș an, 
consulul rus Luca Gr. Chirica certifică? şi el cele de mai 
sus, că Paharnicul Manuc a ajutat mult pe Ipsilanti-Vodă 


1. Arhiva din Hânceşti. 
2, Arhiva din Hâncești. 

(rivalul lui Sutzo), fiind un confident plin de abnegaţie ma-" 
terială. 

In urma morţii primului comandant, „califi pe un ceas“ 
au rămas generalul Meyendorff şi consilierul privat Loşca- 
reov, cari, îndeplinind tratatul dela Tilsit,! au semnat, la 
24 August 1807, armistițiul dela Slobozia. Adversarii n'au 
recunoscut însă condiţiile iscălite, iar guvernul noului Sul- 
tan, Mustafa IV, nici nu le-a respectat din primul moment, 
incât războiul a reinceput. In Iunie 1807, în fruntea armatei 
turceşti a fost numit, ca Vizir, Mustafa-Bairactar. 

Despre aceste vremuri ale activităţii sale, Manuc po- 
vestește el însuşi? c'a ajutat pe boierii români la aprovizio- 
narea armatei ruse. Când, după intrigile răutăciosului Al. 
Sutzo,—(Gospodarul Valahiei şi adversarul lui Manuc, de a 
carui popularitate şi influenţă se temea Sutzo, — Turcii au 
osândit la moarte şase boieri români, devotați Ruşilor, iar pe 
ceilalți voiră să-i expulseze în interiorul ţării, Manuc a sal- 
vat pe toți, precum şi pe consulul rus Chirica, cu familia a- 
cestuia, arestat la 25 Decembrie 1806 la Bucureşti şi întem 
niţat la Ruşciuc. Dacă Turcii au devastat la retragere Mol- 
dova, apoi Manuc a fost acela, care a grăbit plecarea lor 
din Valahia, salvând Bucureștii de foc şi distrugere. Genera- 
lul Miloradovici grăbi înaintarea armatei ruse, ajunsă la mar- 
ginea Bucureştilor la 25 Decembrie. Viteazul general era să 
leşine în faţa „iluminaţiei“ organizate de Horvaţi în faţa ca- 
celor Banului Gr. Ghica, destinate pentru cartiruirea sa, 
unde în faţa capetelor Turcilor măcelăriți erau aprinse lu- ` 
mânări. La 27 Decembrie 1806, Ipsilanti şi Michelsohn, în 
<unetul clopotelor şi în bubuitul tunurilor, intrară în capitală. 

Meritele lui Manuc-Bei le-au menţionat în certificatul: 
lor Vlădicii şi boierii Valahiei, precum şi generalii ruşi Pro- 
zorouski şi Miloradovici, şi consulul Chirica. Mitropolitul Do- 
sofiei, în capul boierilor, semnală înlăturarea dela Bucureşti 
de către Manuc a bandelor lui Manav-lbrahim, iar omul său 


1) Ministrul Prusiei, baron Hardenberg, propunea la 22 Iunie 
1807, o alianţă între Rusia, Franța şi Prusia, prin care Rusiu trebuia sa 
obțină Moldova şi Valahia până la Oit, Bulgaria, Rumelia, probabil şi 
Constantinopol. 

2. Arhiva din Hâncești, 

3 Arhiva din Hâncești, 

de încredere, Ahmed-Asga, împiedecă această invazie, salvând 
dela moarte pe buieri.! 

Odată cu această activitate lăuntrică, Manuc continua 
o luptă şi pe terenul diplomatic, mai ales cu agenţii franceji: 
trimisul mareşalului Marmont din Dalmația şi cumnatul am- 
hasadorului din Constantinopol, Sebastiani. Planul Francejilor 
era să întroducă, prin Principatele Române, un corp de ar- 
mată în Polonia, ca să provoace acolo o rebeliune, iar pe de 
altă parte, în urma armistiţiului dela Slobozia, Turcii, cu aju- 
torul acestui corp, trebuiau să nimicească pe Sârbii răsculați 
sub conducerea lui Cara-Gheorghe. Manuc a ştiut nu numai 
ca să determine pe Mustafa-Paşa să rămâie neutru, dar s'a 
şi opus acestor tentațiuni. Francejii au lansat însă în Rumelia 
o gazetă împotriva lui, declarând că e în slujba Ruşilor, ar- 
ticol reprodus, la 1812, la Francfort.? 

Al doilea comandant al armatei ruse, prințul Prozorov- 
ski (1732—1809), nu era mai tânăr decât predecesorul său. 
El s'a grăbit „à la Suvorov“ —într'o cărucioara uşurică spre 
locul destinaţiei, dar, odată sosit, petrecea timpul în asedie- 
rea zadarnică a Giurgiului şi a Brăilei. Feldmareșalul bol- 
năvicios a murit în tabăra de lângă Măcin. 

Manuc-Bei pribegeşte din Turcia tocmai în timpul lui 
Prozorovski. La 18 Decembrie 1808, din Bucureşti, feldma- 
reşalul comunică? generalului Miloradovici ca să admită tre- 
cerea familiei Beiului peste Dunăre: din teamă pentru viaţa 
sa, el a cerut adăpost la Ruşi. Manuc-Bei însuşi povesteştet 
că l-a invitat Prozorovski, cerând ca el să intervină pentru 
înlocuirea lui Pehlivan-Paşa din Ismail, astfel înlesnindu-se 
asaltarea cetăţii acesteia. La aceiași dată de 18 Decembrie 
1808, Prozorovski îi acordă şi el un certificat plin de elogii,’ 
ceeace îl determină şi mai mult pe Manuc-Bei să se aşeze, 
cu familia, la Bucureşti. 

Manuc-Bei veni încoace, destăinuind Ruşilor mai multe 


1, Aceste documente, semnalate de noi în prima ediţie pe pag. 
47, au fost relevate pe larg într'o conferință a d-lui A. Sava. 

2. Arhiva din Hânceşti. E vorbă de „Frankturter-Zeitung“. 
E 3. Arhiva din Hânceşti. Dosarul ni l-a pus la dispoziţie şi d-l A. 
Sava. 

4. Arhiva din Hâncești. 

5. Arhiva din Hâncești. 

planuri şi topografia Turcilor.! El a adus aci mai mulţi oa~ 
meni, cari au servit pe Ruşi. Astfel sunt cei doi apropiaţi 
ai săi, despre cari se vorbeşte pe larg mai jos, Asvadur Ave- 
dean, cumnatul său, consilier de curte, şi Babic Jacubici, maior, 
care, ca şi însuşi Manuc, cu primejdia vieţii ușura înainta- 
rea Ruşilor peste Dunăre. 

Succesorul lui Prozorovski, prințul Bagration, la 12 Mar- 
tie 1810, acordă lui Manuc-Bei un certificat,? care împărtă- 
şeşte părerile predecesorilor. Și mai înainte, în Martie 1809, 
Divanul Valahiei, ţinând seamă de serviciile Beiului, îi oferă 
50 scutelnici.3 La 20 Mai 1810, Manuc-Bei este decorat de 
Ruşi cu crucea Sf. Vladimir, de gradul III. 

„Domnule Manuc-Bei. Multiplele dovezi ale credinţei şi sår- 
guinței Voastre către Rusia, despre care comandanții supremi 
ai Armatei Mele pe malurile Dunării, nu s'au oprit să-Mi ra- 
porteze, au atras asupra Voastră o atenție deosebtă. In răs- 
plata acestora şi ca semn al benevolenței Mele pentru d-voastră, 
Atotmilostiv Vă conferim Cavaler al Ordinului Sfântului Vla- 
dimir gradul al treilea, ale cărui semne le transmitem alaturat 
şi ordonăm să le depuneți asupra Voastră şi să le purtați după 
cele stabilite. Petersburg. 20 Mai 1810. Alexandru“. 

Contemporanul, contele de Langeron,* aminteşte la aceas- 
tă epocă pe Manuc-Pei: 

După. moartea lui Mustafa-Bairactar, Manuc-Pei, vis- 
tierul şi deţinătorul secretelor sale, sa salvat la Ruşciuc şi, 
cu toate bogăţiile lui, pribegi la Bucureşti. Origina şi ocu- 
paţia sa nu erau o recomandaţie pentru el—zice Langeron, 
care arată cu prisosință în memoriile sale unele antipatii 
şi uită că ocupaţia tuturor creştinilor mai însemnați din O- 
Tient, era negoţul, chiar şi acel al diplomaților. De origina 
lui Manuc, credem, contele nu era prea sigur. 

Insă Manuc-Bei aducea sume mari de bani şi putea 
să fie util. L-au primit deaceea foarte bine, l-au folosit pen- 
tru informaţii şi doi ani mai târziu contele Kamenski a inter- 


1. Arhiva din Hânceşti. 

2, Arhiva din Hânceşti. 

3. Arhiva din Hâncești. Certificatul Divanului dateaza dela 5 lu- 
nie 1309, iar dosarul ni l-a pus la dispoziţie d-l A. Sava. 

4. Dosarul familiei Manuc-Bei. Arhivele Statului din Chişinau. 

5. Documente Hurmuzaki. Supl. 1. Voj. ll. Bucureşti. 188. Jour- 
mal de campagnes par le Comte de Langeron (1809). 

venit ca să i se confere ordinul Sf. Vladimir. Ne-a părut 
extraordinar—continuă Langeron—decorarea unui aventurier 
şi spion!— El a lăsat la Ruşciuc pe amicul său Ahmed, ca 
şi el—prieten al lui Bairactar, care, văzând că toţi prietenii 
defunctului Paşă sunt urmăriţi, a fugit şi el încoace. Pentru 
a fi primit mai bine, Ahmed a tratat prin Manuc-Bei ceda- 
rea Giurgiului. La tratative participa şi consulul Chirica, 
care-i cunoştea încă de pe timpul când era oprit de Bairac- 
tar la Ruşciuc. Proectul a avut eşec numai datorită Anicăi 
Filipescu, favorita generalului Miloradovici, uşurinţei căruia 
se datoreşte descoperirea acestei taine de Franceji, prin Fi- 
lipeşti, la cari locuia generalul. Consulul Chirica de ex., când 
în vara anului 1810 nimeni nu primea informaţii la Bucu- 
reşti, afla toate noutăţile numai dela Manuc-Bei; cu toate 
acestea, Beiul, ca şi prietenii săi de felul arhitectului ar- 
mean Grigore, erau bănuiţi spioni şi neagreaţi de ofiţerii 
ruşi. Să nu te încrezi în războiul cu Turcii—termină Lange- 
ron—în Armeni, Greci şi Valahi... 

Am făcut o remarcă asupra subiectivismului contelui 
de Langeron; dăm deaceea pe larg unul din certificatele mai 
Sus menționate, iscălit de generalul Miloradovici,! care avea 
o competinţă mai mare ca să-l cunoască pe Manuc-Bei: 


CERTIFICAT. 


„Dat lui Manuc-Bei, Dragoman titular al Sublimei Porţi,. 
domiciliat la Bucureşti, care dela intrarea Armatei Impe- 
riale Ruse în aceste două Principate s'a dovedit cu devo- 
tament pentru interesele serviciului, şi a arătat mult zel în 
toate ocaziile unde el a putut a fi lor de folos; ela întrebuin- 
țat mai cu seamă autoritatea sa pe lângă. răposatul Vizir 
Mustala-Paşa pentru a împiedeca ravagiile trupelor de pe 
malul Dunării din Valahia; dădea dovezi de dorinţă fără 
echivocuri, care ţinea la interesele Augustului serviciu, şi n'a 
economisit nici stăruinţă, nici r'sc, nici sacrificiu în toate 
demersurile uniforme tinzând la binele armatei Maiestăţii 
Sale Împăratului; îmi fac plăcerea de-a atesta în favoarea 
adevărului, şi o datorie de a-l recomanda foarte particular 
la toate autorităţile Militare şi Civile sub acest titlu şi acel 


1. Arhiva din Hânceşti. O copie Ja d-l de Longueville. 

de un supus credincios al Augustului nostru Monarh, demn 
de-a marca aprobări înalte, şi de protecţia specială în ce 
priveşte persoana sa, familia sa, casa sa, posesiile şi pro- 
prietăţile în Valahia pentru ca ele să fie scutite de carti- 
ruire, impuneri şi agravmente, în ceeace eu semnez prezen- 
tul certificat, aplicându-i sigilul armelor mele. 

„Bucureşti, 25 Ianuarie 4810. 

„Al armatelor Maiestăţii Sale Împăratului, al meu foarte 
august şi grațios Stăpân, general de Infanterie, Cavaler al 
ordinelor sf. Alexandru, sf. Vladimir, sf. Gheorghe, sf. loan 
al lerusalemului, sf. Ana, sf. Lazar şi Seralim, Miloradovicr*. 

Deci, generalii Bagration, Kamenski şi Miloradovici au 
fost mai mult decât binevoitori faţă de Manuc-Bei. Insa doi 
din ei au fost rechemaţi, iar contele Kamenski (1776—1811), 
după câteva victorii, orbi şi, în urma pierderii minţii, se 
otrăvi. 

Astfel s'a încheiat prima perioada a războiului Duna- 
reân. Fa se reducea la invazii—primăvara—peste Dunăre 
şi la petreceri sardanapale — iarna — la Bucureşti, devenit 
Capua cea nouă. Administraţia civilă a lui. Ipsilanti- Vodă, 
visătorul rege al unei Dacii noui, în urma tratativelor cu 
Napoleon, care opunea, la Erfurt (12 Octombrie 1808), Prin- 
cipatele Române—Spaniei, a trecut unor guvernatori—sena- 
tori, Serghie Kușnicov (1765—1839), între Februarie 1808— 
Mai 1810, şi Vas. Krasno-Milaşevici, ramas la conducerea 
Divanului din lași până în Noembrie 1812. Cu toate că se- 
natorii căutau să orânduiască întru câtva administrarea noui- 
lor „gubernii“, aceasta nu le venea uşor din pricina unor 
vremuri prea tulburi. lar Ipsilanti, în duşmănia sa cu Mi- 
loradovici şi Filipescu, era cât pe ce să fie prins de Turci 
la Focşani; numai agentul rvs Rodolinikin mai ţinea la el. 
Gospodarul s'a retras în Rusia, ca şi adversarul său Milo- 
radovici— rechemat, şi Filipeştii — expulsaţi. Valurile vieţii 
înaintau prea repede și în ele Manuc-Bei se frământa ca de 
obiceiu. 

Incă mai dinainte, obţinând dreptul de-aşi cumpăra pa- 
mânturi în Valahia, Manuc-Bei sa împroprietărit în apro- 
pierea Bucureştilor şi în regiunea muntoasă a Predealului. 

Testamentul său dela 1815! cuprinde un spisoc lung de mo- 
şii şi sate, ce le avea în proprietate: Dragomireștii de Sus 
şi de «Jos, Curtea Veche, Bolasca, Trâmudeasca, Giuleşti,. 
Popeşti, Mudurgan, Brobodeţ, Tângăbeşti, Pasăre, Hagi- 
Gheorghe, Cuhneşti şi altele. Se mai ştie? că Hagi-Manciuc 
Asvadur Buiucliu, născut la 1760, strămoșul cunoscutei fa- 
milii armeneşti Buiucliu? din Brincipatele Române, a cum-: 
părat pământuri şi el pe numele vărului său, Manuc-Bei, fo- 
losindu-se de dreptul acestuia de-a avea proprietăţi. 

Manuc-Bei a avut un rol important în desvoltarea vie- 
ţii comerciale a ţării, rezervându-şi acelaş rol—ca un nou 
Cincinatt—în sădirea agriculturii organizate pe  latilundii 
mari şi ocrotirea țărănimii de pe moşiile sale. Împreună cu 
Hagi-Moscu, el răscumpăra monopolul sării. Dar şi mai 
vestit a rămas Beiul prin Hanul său din Bucureşti. 

După 1807, când locurile vechei Curți Domnești fuse- 
seră vândute, când nu mai rămaseră din străvechile clădiri 
ale Palatului decât Puşcăria şi ceva ziduri pe marginea gâr- 
lei, unde este astăzi hotelul Dacia,—povesteşte G. I. Ionescu- 
Gionf— Manuc-Bei, un Armean deştept şi peste fire de bo- 
gat, a clădit hanul numit al lui Manuc, care deveni unul din 
hanurile cele mai cunoscute ale Bucureştilor din prima ju- 
mătate a secolului XIX. Intre anii 1808—1860, curtea luni 
Manuc era de pomină pentru zgomotul, murdăria şi mulți- 
mea trăsurilor, care se aflau într'ânsa. Mulţi călători, cari 
nu descindeau la acest han, veneau totuşi să-l vadă din cau- 
za pitorescului ce prezenta curtea, precum şi pălimarele su- 
prapuse ale odăilor. Surugiii, chirigiii, vizitiii, cărăuşii cari 
înhămau şi deshămau; slugile hanului care alergau strigând 
de colo până colo; găinele care chirchâeau pigulind pe mor- 
manele de băligar; rațele care bălăcăreau măcăind prin băl- 

1. Arhiva din Hâncești. Exemplare la d-nii A. Sava, H. Di. Siru- 
ni şi de Longueville, 

2. Figuri contimporane din România. Extrase din documeute fa~- 
miliei Buiucliu. Com. de H. Dj. Siruni. 

3. La Academia Română, în colecţia Buiucliu, se pastrează o 
scrisoare a lui Manuc-Bei. Com. de H. Dj. Siruni. 

4. Rovnanean. Op. cit. 

5. Contele de Langeron, Op. cit. 


6. Istoria Bucureşcilor. Bucureşti. 1889. Autorul reproduce fidel 
legendele lui Stanislas Bellanger din „Le Keroutza“ (Op. cit.). 

toacele de lângă cuhnii şi grajduri; țiganii şi țigancele cari, 
în loc să vorbească, răcneau ca de obiceiu; scroafele şi pur- 
ceii cari, grohăind şi guitând, se vârau pe sub butci răd- 
vane, brişci, braşovence, chervane şi căruţe, unde se întâm- 
plau încăierări omerice cu câinii celor veniţi de afară,— toate 
acestea făceau se hauie din zi până în noapte faimosul han 
al lui Manuc-Bei. 

Descrierea e admirabilă şi nu mai adăogăm la ea ni- 
mic, decât că în această atmosferă a unui han oriental se 
afla stat-majorul lui Manuc-Bei, cartierul său de informaţie 
în gustul haremului şi al tainei răsărtene. De foloasele a- 
cestei atmosfere şi-a dat seamă şi mai bine ultimul coman- 
dant al armatei ruse, prințul Kutuzov (1745—1813), care l-a 
onorat pe Manuc-Bei cu o încredere şi mai mare. 

Kutuzov era discipolul cel mai ager al celebrului Su- 
vorov. El a fost numit comandant al cetăţii Ismail, încă de 
pe atunci când generalul Suvorov n'a ajuns să-i doboare 
acolo pe Turci, de două ori a fost grav rănit, s'a ilustrat şi 
ca ambasador al Împărătesei Ecaterina II la Constantinopol. 
Incă la 1808, Prozorovski cerea numirea lu Kutuzov la Du- 
năre, dar Împăratul Alexandru nu-l simpatiza: la Austerlitz, 
generalul a cedat dorinţei tânărului Impărat de-a pierde bă- 
tălia, iar Suveranilor nu-le place ca supuşii lor să fie mai 
deştepţi decât ei. Ca şi la 1812, când a zdrobit pe Napoleon, 
Kutuzov a fost numit la Dunăre după ce mulţi comandanți 
s'au perindat aci în desconsiderarea opiniei publice. 

Kutuzov veni la Bucureşti. Atmosfera culiselor Orien- 
tului el o cunoștea bine şi deaceea n'a schimbat cu nimica 
ritmul vieţii predecesorilor. Era înconjurat de indivizi sus- 
pecţi, spioni, trădători, printre cari Manuc-Bei nu-i plăcea 
mai cu seamă contelui de Langeron. 

„Il fit de sa maison—scrie acesta despre Kutuzov— un 
véritable mauvais lieu. Il était entouré d'escrocs. C'est au 
milieu de cette société immonde qu'il passe sa vie“. 

Generalul însuşi descrie fiicelor sale, Ecaterina Kuda- 
şev și Eliza Hitrovo, primirea entuziastă făcută lui la laşi. 
Boierii i-au ieşit înainte şi o doamnă exaltată, Smardaki, 
vroia să-l scoată din trăsură. Vorbeşte de București, ca de 
un oraş mare, mai mare ca toate oraşele ruseşti în afară de 

capitale. Pretutindeni viaţă, femei manierate, doamne ruse 
prea pretențioase, şi o mulțime ide Greci. Toţi sunt dansa- 
tori pasionați. Il înconjoară un roiu de femei frumoase, însă 
nu sunt decât distracții şi capriciuri. li pare chiar ridicol, 
când se gândeşte la onorurile ce-l înconjoară şi puterea în- 
credințată lui. După o luptă, povesteşte că sau luat mai 
mulţi prizonieri, printre cari pașa Izaban-Oglu, care, deşi 
în vârstă de 85 ani, e aşa de elegant şi frumos, încât va 
produce efect la Petersburg. In fine — se plânge de grijile 
după încheerea pacii; caută să nu vadă multă lume ca să nu 
comită vre-o greşală şi, ca să se distreze, a invitat o trupă 
de artişti italieni. Onorurile ce le conferă Împăratul îl dis- 
trează şi ele. — Corespondenţa publicată de ducesa Mon- 
telfy-Stolâpin,! precum vedem, corespundea celor scrise de 
Langeron... 

Generalul însă folosea acest mediu, asculta pe escroci 
şi intriganți, dar nu se lăsa influenţat chiar de tânăra sa fa- 
vorită, Ghica. Retras peste Dunăre, când Napoleon vestea 
lumii înfrângerea Ruşilor în Valahia, Kutuzov distruse, la 
14 Octombrie 1811, armata de 70.009 soldaţi a Marelui Vu- 
zir. Din cei 36.000 Turci, închişi în tabăra dela Slobozia, la 
23 Noembrie s'au predat Rușşilor cei rămaşi în viaţă, în nu- 
mar de 12.000 prizonieri. Generalul nu forţa totuşi tratativele 
de pace, deşi Împăratul insista. 

Manuc-Bei era omul prin care se atrofia influenţa Fran- 
cejilor; era prieten cu Galib-Efendi, capul plenipotenţiarilor 
turci, şi era acela care organiza festivalurile intime de întru- 
nire pentru emisari. El a „imprumutat“ pe Musulmani cu 
50 000 galbeni, giraţi de ambasadorul rus Ifalinski.? Dintr’o 
serie de rapoarte diplomatice se vede clar importanța atri- 
buita lui Manuc-Bei. 

Am dat loc mai sus rapoartelor agentului francez Mé- 
riage, din care se vede ca, înaintea morţii lui Bairactar şi 
chiar cu consimţământul său, Manuc ducea tratative cu Ru- 
şii sau, mai târziu, de ex.cu rebelii bulgari—în favoarea Ru- 
şilor. 


1. „Revue de Paris“, 1935. 
2. Arhiva din Hânceşti. 

Consulul francez din Bucureşti, Ledoulx scrie, la 30 De- 
cembrie 1809, lui Champagny:! 

„La 22 a acestei luni, două persoane din Ruşciuc au 
sosit la Bucureşti, în secretul cel mai mare; ele au descins 
la un oarecare Manuc-Bei, Armean foarte bogat, fost vistier: 
al lui Mustafa-Paşa, care a obţinut cu timpul, prin influenţa 
stăpânului său titlul de Prinţ Dragoman. Acest Manuc-Bei 
s'a salvat miraculos la moartea lui Mustafa-Paşa, şi s'a re- 
fugiat aci, unde se bucură intre Ruşi de o consideraţie foarte 
mare. | 

„Una din aceste persoane este expediată de Reis-Efen- 
di, iar alta de Moruzi, dragomanul Marelui Vizir, cu depeşe 
pentru Prinţul Bagration. "Am reuşit să descoper că Mare- 
le Vizir şi Reis-Efendi, răspund astăzi la propunerile, care 
au fost făcute de Prinţul Bagration, şi că Manuc-Bei a fost 
intermediarul între armata rusă şi armata otomană“. 

Un ali raport diplomatic,? al agentului austriac, la 28 
Iulie 1810 din Bucureşti, mărturiseşte că din cartierul gene- 
ral a sosit Manuc-Bei, fostul vistier al nefericitului Bairac- 
tar, care se bucură cu multă trecere la Ruşi. Intre genera- 
lii ruşi domină o decepţie, care provoacă insuccesul opera- 
ţiilor militare. i 

Un al treilea raport? din Bucureşti, datat la 30 Ianuarie 
1811, povesteşte faptele şi mai importante. Turcii uită tră- 
darea Peiului şi-l împuternicesc din partea lor de-a trata 
pacea cu Ruşii, fără să cedeze însă măcar un pas de pă- 
mânt. La 26 Ianuarie a sosit parlamentarul turc, Capigi-Pa- 
şa Numan-Efendi, care a predat lui Manuc-Bei o scrisoare 
foarte binevoitoare a lui Reis-Etendi, ce-l asigura de încre- 
derea Porții în devotamentul său. 

Taberele adverse au încredinţat, aşa dar, pacea în mâi- 
nile lui Manuc-Bei. Anul 1811, a trecut în tratative, iar în 
Aprilie 1812, văzând ca generalul Kutuzov nu grăbeşte în- 
cheerea păcii, Împăratul l-a numit pe amiralul Ciceagov (1765— 
1849) în fruntea armatei Dunărene. Is'au înmânat doua res- 
cripte : unul de mulţumiri, în caz de încheere a păcii, altul— 


1. Documente Hurmuzaki. Vol. XV!. București. 1912. 
2. Documente Hurmuzaki. Vol. XVI. Op. cit. 
3. Documente Hurmuzaki. vol. XVI. Op. cit. 

o simplă rechemare a generalului Kutuzov, „înaintat“ la dem- 
nitatea de membru în Consiliul Statului. Ceata lui Ciceagov, 
ce-o aduce din Petersburg, nu întrece pe colaboratorii lui 
Kutuzov. Sunt tinerii Capo d'Istria, Alexandru Sturdza,! ne- 
potul de soră al Dragomanului Moruzi, colonelul Barozzi şi 
alții, deci oamenii strânşi legați de atmosfera —displăcuta lui 
Langeron—a Orientului, 

Amiralul Ciceagov sosește în armată la 6 Mai 1812, iar 
cu o zi înainte, Kutuzov, înștiințat de cancelarul Rumean- 
tov, închee tratativele preliminare cu Turcii. O minune a 
diplomaţiei, probabil datorită mult şi isteţimii lui Manuc- 
Bei. La 16 Mai, când se iscălea tratatul dela Bucureşti, Na- 
poleon era în faţa Drezdei şi se indrepta la Nieman, ca să 
păşească graniţele Rusiei. La 12 lunie, la un bal la Vilno, 
Împăratul Alexandru I află că războiul cu Europa lui Bo- 
naparte a început. 

Rusia, în vederea primejdiei năvălitoare, war fi putut 
menţine hotarul înarmat la Dunăre. De altfel Napoleon pre- 
supunea invazia trupelor mareșalului Marmont din Dalmația, 
încât armata Dunăreană ar fi trebuit să apere Sudul Rusiei. 
Cu toate acestea, Kutuzov a impus o pace, chiar onorabilă 
pentru Ruşi, cari câștigau, în urma războiului, Moldova 
dintre Prut şi Nistru, numită pentru deosebire de restul ţă- 
rii— Basarabia.* La Petersburg unii se aşteptau, poate, la mai 
mult, dar pentru diplomaţia apuseană pacea dela Bucureşti 
a lost o lovitură straşnică, 

Kutuzov a rămas la Bucureşti pâna la 16 Mai, când 
s'a iscalit tratatul. Nici el, nici Vizirul Ahmed-Paşa, wau 
semnat actul. Din partea Rusiei au participat Italinski, lt.~ 
general I. Sabaneev, şef de stat-major, şi bătrânul Iosif Fan- 
ton, iar din partea Turciei— Seid-Said-Mahomed-Galib-Etendi, 
Mufti- Zade-Ibrahim, Selim-Etendi-Cazi-Asnir şi  Abdul- Hamid: 
Efendi. Procesul-verbal al şedinţei l-a compus Al. Sturdza, care 
a şi inventat emblemele şi devizele iluminaţiei grandioase 
din noaptea aceea la Bucureşti. O creangă de smochin stră- 


1. Gh. Bezviconi. Din vremea lui Al. Sturdza. „Din trecutul 
nostru”, Nr. 36—39. Chişinau. 1936. 

2. Inainte de 1812, numele acesta îl purta numai Bugeacul, partea 
de Sud a Basarabiei actuale, numită așa dupa Domnitorii din Casa Ba- 
saraba (sec. XIV). 

lucea departe: „Semper colatur et vigeat“... In dreapta ei, 
steaua polară: „luceat orbi“, iar în stânga, semiluna: „cres= 
cat unita“! 

Agenţii lui Napoleon stârniră la Constantinopol o vâl- 
vă de indignare împotriva celor ce-au tratat cu Ruşii. Ple- 
nipotenţiarii turci, cari au rămas „datori“ numai lui Ma- 
nuc-Bei 50.000 galbeni, au răsturnat însă toată răspunderea 
asupra alaşatului lor, Dumitrache Moruzi, Mare Dragoman 
al Vizirului. Moruzin'ar fi revenit în Turcia, dar familia i-a 
rămas ostatecă la Constantinopol. Ştia că se ducea la moarte 
şi cerea să facă unele destăinuiri Marelui Vizir. Colegii săi 
se temeau de răspundere şi atunci, la 26 Octombrie 1812, 
Moruzi primi la Şumla caftanul de mulţumire pentru pace, 
apoi—scos alară—a fost măcelărit de ieniceri. Galib, care a 
văzut acest sfârşit tragic, a rămas pe întreaga viață cu tic 
nervos. Pentru pacea dela Bucureşti a plătit cu viață şi fra- 
tele Dragomanului, Panaiot Moruzi, decapitat la Constantino- 
pol la 6 Noembrie, a doua zi după sosirea capului lui Du- 
mitrache. Multe fabule s'au născocit în cursul veacului asup- 
ra Moruzeştilor; sunt chiar „dovezi“ incontestabile, dar pa- 
cea dela Bucureşti—pe drept afirmă d-l prof. N. lorga!— 
arată egoismul şi nestatornicia lui Napoleon, nu însă tră- 
darea Moruzeştilor, care, ca şi basmele despre scrisori 
ascunse, s'a creiat de duşmanii lor din Fanar, 

Armata Dunăreană şi amiralul Ciceagov urmau să zi- 
că ultimul lor cuvânt, prinzând la retragere din Rusia pe 
Napoleon. Până la evacuarea ostaşilor, fixată la 2 Octombrie 
1812, la conducerea Principatelor Române a rămas generalul 


1. Luarea Basarabiei şi Moruzeştii. Analele Academiei Române, 
S. I. Tom. XĂXIII. Bucureşti. 1910. 

2. In afară de Tilsit şi Erfurt mai dam două exemple ale nesta- 
torniciei lui Napoleon: 

In Octombrie 1805, in Prusia, Napoleon sfâtuia prinţului P. P. 
Dolgorukii ca Rusia să-şi lărgească hotarele pe socoteala vecinilor, 
mai cu seamă a Turcilor (Marele Duce Nicolai Mihailovici. Prinții Dol- 
gorukii. Petersburg. 1901), iar la 13 Mai 1810, la Paris, ela răspuns 
prințului Kurakin, ambasadorul Rusiei, că-i pare bine că Rusia a cu- 
cerit Finlanda şi a ocupat Muldova şi Valahia (Schilder). 

Jeltuhin. Grăbit spre frontul de Nord, Ciceagov se opri la 
lași, unde îl întâmpină octogenarul Scarlat Sturdza, tatăl lui 
Al. Sturdza, fost Vel-Logofăt, după pacea dela laşi (1791), 
aşezat în Rusia. La 23 Iulie, bătrânul a fost confirmat în 
titlu de guvernator al provinciei anexate. Ciceagov îl scăpă, 
la trecerea Berezinei, pe Napoleon, precum de altfel,—se zi: 
ce— bunicul său l-a scăpat să fugă pe Carol XIl,iar unchiul, pe 
Gustav III. lronizat, el a părăsit la 1814 Rusia, murind peste 
35 ani în Anglia. Formal, amiralul a rămas încă doi ani în 
fruntea Basarabiei. 

La Buntzlau, în Silesia, la 16 Aprilie 1813, a încetat 
din viaţă Kutuzov. După izgonirea lui Napoleon din Rusia, 
el considera misiunea sa îndeplinită şi numai insistența Im- 
păratului îl sili să calce hotarul. 

Eroii războiului Dunărean își părăseau scena... 


lar Manuc-Bei? 

Un prieten credincios, Sărdarul Isaia Ohanean, lasă! 
câteva însemnări întrun „Calendar pentru ghicit“. Notiţele 
cuprind viaţa lui Manuc-Bei între anii 1812—20 Iunie 1817, 
când Strălucitul Manuc-Bei moare, iar Sărdarul invoacă bu- 
nătatea Dumnezeiască. 

La 5 Mai 1812, Manuc-Bei se află la Braşov. 

La 12 Decembrie, Beiul vizitează la Bucureşti pe Prin- 
tul Gheorghe Caragea. 

La 1 Aprilie 1813, Beiul a plecat la Sibiu. Milostivul 
Dumnezeu să-l păzească, amin. 

La 18 August, a plecat din București în Moldova, ca 
Dumnezeu să le dea succes celor de ai noştri. 

La 24 August, a plecat la Focşani, ca Dumnezeu să nu 
ne dea nereuşită. 

Este important de notat că Manuc-Bei a mai colindat 
în taină Principatele Române după Mai 1812, când sa în- 
cheiat pacea dela Bucureşti, însă omul acesta era prudent 
şi imediat, chiar în Mai 1812, a părăsit oficial Muntenia, 
trecând în Transilvania. Il ajută consulul Ch rica.? 


1. Insemnările se păstrează la p. c. Preot loanes Abrameanţ. , 
2. Arhiva din Hâncești. 

Printre legendele redate mai jos de Stanislas Bellanger,! 
este interesantă fuga lui Maruc-Bei din Bucureşti. Aflând 
că Kossew-Paşa vrea să-l suprime, Manuc se grăbi la Turnu 
Roşu. Pe când el aştepta controlul vamal şi, aşezat pe un 
bloc de piatră, fuma ciubucul, un glonte veni să-i rupă din 
gură acest ciubuc. Surprins, dar calm, Beiul căută ciubucul 
şi se întoarse pe acelaş loc. Un a't glonte sa lovit atunci 
în pumnalul ce-i ieşea din buzunar. Doi Turci îl urmăreau 
în fugă şi, neputând să-l prindă, vroiau să-l omoare la ho- 
tar. Cu puşca sa de Alep, Manuc ucise pe loc pe unul din 
Turci, ascuns în tufiş, iar celălalt fugi. 

Contele de Lagarde în Mai 1812 trece prin Hermanstadt- 
Sibiu. El întâlneşte acolo pe Manuc-Bei, despre care înşiră 
mai multe rânduri în memorialul său:? 

Contele Dudescu a primit vizita lui Manuc-Bei, de care 
a fost tot atât de surprins, cât şi încântat de a-l regăsi viu: 
erau douăzeci zile de când un capigi-başa a fost trimis din 
Constantinopol Ja Bucureşti, pentru a-i căuta capul; însă 
timp ce executorul voinţelor împărăteşti s'a introdus în casa 
sa prin poartă, Manuc, cu ajutorul cerceafurilor, a scapat 
prin fereastră, luând în grabă drumul spre hotar. Acest Ar- 
mean, ale cărui bogății şi norocul erau faimoase la Bucureşti, 
a fost câtva timp secretar al celebrului Mare Vizir Musta- 
fa; când s'a desfăşurat revoluţia ienicerilor, el urmări pe 
stăpân în fugă, şi, printr'o circumstanţă tot atât extraordi- 
nară, cât şi fericită pentru el, când răsculații au reuşit să-l 
decapiteze pe Mustafa, trăsura care o conducea Manuc, n'a 
fost prinsă şi el a dus-o deadreptul la Bucureşti; trăsura. 
conţinea tezaurul stăpânului său şi el s'a instituat fără pro- 
teste ca unic legatar universal. Imediat ce Poarta reluă po- 
sesia Valahiei, ocupată până atunci de Ruşi, marele suveran 
a reclamat succesiunea lui Mustafa-Vizir şi voi să înceapă 
procedura, făcând în prealabil străină partea adversă: prin- 
tul Manuc, văzând aceste forme prea expeditive, a găsit 
prudent să facă pledoaria cauzei sale mai de departe; şi lu- 
ând Austria ca comoştenitoare, el speră să obțină drepturi 


1, Le K6routza. Op. cit. 
2. Voyage de Moscou à Vienne. Op. cit. 
3. Ştim că realitatea a fost alta. 

de supuşenie, care îl vor pune în aceeaşi siguranță, ca şi 
imensa lui bogăţie. 

Contele de Lagarde îniru câtva are dreptate, când ob- 
servă interesul lui Manuc-Bei de-a angaja la „comoştenire“ 
o ţară, nu însă Austria, aleasă numai ca vecinătate imediată 
cu moșiile lui, ci Rusia. Astfel cancelarul Rusiei, contele 
Rumeanţov, unul din iniţiatorii războiului cu Turcii, din Pe- 
tersburg, la 2 Iulie 1813 împuterniceşte pe ltalinski! să in- 
tervină la Constantinopol ca supusul Rusiei,? Mirzaean, pe 
baza tratatelor, să capete dreptul de folosință asupra pro- 
prietăţilor sale din Turcia. La 15 August cancelarul trimise 
şi două paşapoarte: unul—trimis cusut în haină, ca şi multe 
alte documente ce se pastrează în arhiva din Hânceşti—lui 
Manuc-Bei, cu dreptul de-a intra în Rusia, altul soţiei sale, 
care din Bucureşti (unde mai bântuia ciuma), prin Transil- 
vania, trebuia să-şi ajungă soţul. 

Manuc-Bei se grăbea la plecare, încât împuterniciţii săi 
căutau încă câtva timp să strângă toată bogăţia lui bănească, 
datoriile Gospodarilor ţării şi ale boierilor. În această pri- 
vinţă este caracteristică scrisoarea lui Scarlat Kallimaki- 
Voevod,? ce-o adresează din Moldova, la 1228,* Beiului: 


„Excelenței Sale Beiului Manuc, 


„Este cunoscut de d-voastră că a fost primit ordinul 
dela Inalta Poartă, care ma însărcinat de-a incasa dela unul 
din boierii Moldovei, Hatmanul Sandulache Sturdza, 24.082 % 
piaştri, rămaşi din datoria pe care boierul susmenţionat a 
avut-o către defunctul Beizadea Dumitrașcu. Suma fiind 
transferată pe numele Excelenței Sale Dadvirenzade-Aga, în 
contul dreptului său dela defunctul Prinţ, Excelenţa Sa, la 
rândul său, a dat o procură spre a-i achita unuia din oa- 
menii d-voastră. D. Babic, unul din oamenii d-voastră, mi-a 
prezentat această procură, însoţită de o scrisoare a d-voastră, 

1. Arhiva din Hâncești. 

2, latr'adevăr, numai la 1817, Manuc-Bei, alături de ceilalţi bo- 
ieri din Basarabia, a intrat în supuşenia rusă. Dosarul familiei Manuc- 
Bei. Arhivele Statului din Chişinău. 

3. H. Di. Siruni. O corespondenţă necunoscută in limba turcească 
a lui Sc. Kallimaki, Domnul Moldovei. Revista istorică. Nr. 7—9. Bu- 


cureşti. 1931. 
4. 1813. 

prin care ni recomandați a achita omului d-voastră suszisa 
sumă, spre a o trimite lui Dadvirenzade-Aga. Pentru a in- 
casa în total această sumă cerută de 24.082% piaştri dela 
boierul Hatman şi a-i înmâna omului d-voastră de încredere, 
spre a-i trimite Excelenței Sale şi pentru a retrage actele 
date de noi boierului susmenţionat, referitoare la plata su- 
mei, rugăm a căuta, prin IDadvirenzade-Aga, şi a ne trimite 
actele originale păstrate la Visterie, printre documentele 
defunctului. 

„Ni-a cauzat mare mirare şi durere scrisoarea d-voas- 
tră, prin care, arătând situația d-voastră grea, ni cereţi dato- 
ria noastră de 21.000 piaşiri, înainte de scadența termenului. 
Mirare şi durere pentru că trebuia să ştiţi în ce stare grea 
şi oprimată se găseşte Moldova! In acest moment, când ne 
aflăm într'o situație aşa de penibilă şi simţim mare nevoie 
de-a ni procura dela unii: şi dela alții bani cu dobânzi enor- 
me, cererea d-voastră repetată de-a restitui datoria noastră 
înaintea termenului nu poate să se împace cu respectul pe 
care-l am către d-voastră. Mă întristează mult bănuiala că 
s'au întâmplat oarecare piedeci în calea prieteniei ce-o avem 
de mult. Este afară de putinţa noastră a împrumuta bani 
spre a acoperi datoria noastră de 21.000 piaştri şi a-i în- 
credinţa omului de încredere al d-voastră. Vă rog a nu mai 
gândi la aceasta“. 


Turcii menţin însă corespondenţa cu Manuc-Bei. Trei 
scrisori (din patru), ce se păstrează la arhiva din Hâncești, 
sunt adresate lui Manuc la Hermanstadt — Sibiu, unde-și 
caută el refugiu. 

In prima scrisoare, prietenul sau de altă dată, Amiș- 
Aga, fost şi el vistier al lui Mustafa-Paşa, îi scrie din or- 
dinul celor mai mari demnitari ai Porții: Marele Vizir Hur- 
şid-Paşa, Kiahi-Bei Galib-Efendi şi Reis-Elendi Husni-Bei. 
Amiş-Aga zice că Manuc-Bei a plecat de neincredere, dar 
că dânsul n'are dece să se teamă din partea Sultanului sau 
de aşezarea sa în Valahia; că decapitarea lui Ramis-Paşa 
i-a creiat o groază zadarnică, ce l-a determinat să se pună 
sub ocrotirea Rusiei; că meritele sale sunt netăgăduite şi 

ca să risipească invinuirile intriganților din: Bucureşti, cari 
ca şi totdeauna sunt mincinoşi, el n'are decât să vină, ca 
să-şi restabilească onoarea şi magnificarea sa, alegându-şi 
ca sediu Bucureşti, Adrianopol sau Constantinopol... Amiş- 
Aga vorbeşte de prietenia şi încrederea tuturora, promite 
un Firman de siguranță din partea Vizirului, jură el însuşi 
şi mai ales îl fereşte de proteguirea Ruşilor, fiind gata chiar 
personal să meargă să-l aducă în Turcia (21 Ghemazil-Evvel 
1228.! 

Se vede că Manuc-Bei i-a răspuns, motivând retrage- 
rea sa prin neincredere. Amiş-Aga, la 23 Şaban 1228, îl o- 
cărăşte de teama, ce nu-i va pərmite să revie; transmite 
salutul Vizirului, care îl va primi la înapoiere foarte bine. 
Manuc poate să rămână chiar în Germania, darsă nu crea- 
dă că va pierde demnitatea de Mare Dragoman: posibilităţi 
fericite se întâmplă rar, deci nu pierdeţi ocazia, veniţi şi lo- 
cuiți unde doriți; ştiu că vreţi să vă aşezaţi la Bucureşti, 
dar acolo Grecii vor intriga întotdeauna împotriva voastră 
şi cine war fi Gospodar, el va căuta păgubirea voastră. Re- 
nunțaţi la Bucureşti şi nu vă prăpadiţi printre străini, căci, 
ducă vă doresc vre-un rău, să cadă acesta asupra mea. 

La această scrisoare Manuc-Bei n'a răspuns şi Amiş- 
Aga în loc de a-l numi „bunul meu prieten“, ca de obiceiu, 
îi zice: „Excelență“. Regretând că nu răspunde la scrisorile 
ce i se scriu în numele guvernului, jură şi-i promite scrisori 
de asigurare, cerând numai să înştiințeze pe Ahmed-Paşa la 
Silistra, dar mai cu seamă să nu părăsească Hermanstadt, 
ceeace ar adeveri fuga lui. 

Paralel cu aceasta aflăm însă intenţiile sincere ale Tur- 
cilor, cari năzuesc să-l reţină pe Manuc-Bei, cerând Austriei 
extradarea lui. La 9 Iunie 1813, Ledoulx scrie lui Maret:? 

„Pare că Poarta menajează mai puţin Curtea Rusiei. 
După fuga lui Manuc-Bei s'a pus sechestrul pe averea lui 
şi cu toată intervenţia Consulului Rus, Gospodarul a pri- 
mit ordin să-l menţină. Pretind că Turcii reclamă cu energie 


1. 1813. 
2. Documente Hurmuzaki. Vol. XVI. Op. cit. 

extradarea lui Manuc-Bei, considerat ca dezertor care are 
multe milioane de restituit“. 


IV. ULTIMII ANI. 


Dacă teama Francejilor îl reţinea pe Manuc-Bei în 
Transilvania, la Kronstadt — Braşov şi la Hermanstadt — 
Sibiu, iar teama Turcilor îl făcea să viseze la un adăpost 
mai sigur în Rusia, apoi prăbuşirea lui Napoleon nu însem- 
na pentru el eliberare complectă. Austriecii lingușitori vro- 
iau să-l reţină pe teritoriul lor. Deodată Manuc-Bei află 
despre Congresul dela Viena, unde, în jurul Impăratului A- 
lexandru ĮI— învingătorul lui Napoleon, trebuiau să se strângă 
aproape toţi Suveranii Europei. Manuc-Bei plecă la Viena!. 

Era printre puţinii din Orient, care se impunea prin 
frumuseţea, intelegenţa sa diplomatică şi cunoştinţele largi. 
Nu numai Împăratul Rusiei şi cei din jurul său, dar şi Su- 
veranii şi magnații străini se interesau de acest „Prinț al 
Armenilor“, cu trecut şi însemnătate în viaţa Orientului?. 
Dela rapoartele poliţiei vieneze, unde figura drept turc — 
„Mirza-Mahmud-Bei“, a ajuns — „Manug-Bey, Russische-Kei- 
serl.-Staatsrat“, cum îl numeşte „ Wiener Zeitung“, Nr. 132 din 
18155. Era un orator bun, iar atunci sau puţin mai târziu, la 
1816, la Viena sa tipărit gramatica franceză, compusa de el 
în limba armeană. 

Impăratul Alexandru [I al Rusiei l-a primit pe Manuc- 
Bei în audienţă. Planurile ce-l frământau, expuse Impăratu- 
lui, aveau orizonturi largi. Împăratul îi arătă un interes cu- 
venit?, urmând la 3 Octombrie 1814, la Viena, Ucazui Im- 
părătesc* către Senat: 

„Pe fostul Dragoman al Porții, Manuc-Bei, Atotmilostiv 
il hărăzim Consilier de Stat Efectiv! Alexandru“. 

Contele Nesselrode, transminţându-i la 4 Noembrie U- 


+. Hovnanean. Op. cit. 

+ Hovnanean. Op. cit. 

+ Comunicat de u-l C. Gane. 

+ Hovnanean. Op. cit, 

+ Hovaanean. Op. cit. 

Dosarul familiei Manuc-Bei, Arhivele Statului din Chişinau. 
7. Corespunzător în armată gradului de general. 

cazul, alăturează câteva rânduri de felicitări discrete.! Dela 
acest dirijor al diplomaţiei ruse, la 18 Ianuarie 1815, Ucazul 
e trimis contelui Gustav Stackelberg, ambasadorul rus la Vie- 
na, pentru înmânare.? 

Interesul aşa de temeinic al Ruşilor faţă de „Prinţul 
Armenilor“ era uşor de explicat: el intenţiona fondarea u- 
nui oraş în Basarabia. Beiul promitea popularea Basarabiei— 
pustie în partea de Sud, cu massele coloniştilor din ţările 
subjugate Turcilor şi căuta pe toate căi să devie mijlocitorul 
principal al Ruşilor la tratativele lor cu popoarele peninsu- 
lei Balcanice. La 22 Februarie 1815, Impăratul îi scrie cu 
această ocazie la Viena’. 

„Domnul Consilier de Stat Efectiv Manuc-Bei, am lu- 
at cunoştinţă despre proectul vostru ce-aţi, compus relativ 
la fondarea unui oraş în Regiunea Basarabiei şi de a-l po- 
pula cu coloniştii străini, ceeace doriţi să intreprindeţi cu 
propria voastră cheltuială, şi Mi-a fost plăcut de-a vedea cu 
această ocazie zelul, care vă animă pentru binele obştesc. 
Dorind a favoriza în deosebi orice intreprindere, tinzând în 
acest scop, îmi rezerv revederea obiectului cererii voastre, 
spre a da posibilitatesă realizaţi lăudabilele voastre intenţii. 
Cu satisfacţie vă dau prin prezente, un nou temei dea 
Mea constantă binevoire. Alexandru“. 

După un asemenea rescript, în lunie 1815 Manuc-Bei 
pleacă la Kronstadt—Braşov, unde se află familia sa. El se 
grăbeşte în Basarabia, pe care n'o cunoaşte încă, ca perso- 
nal să cerceteze şi să găsească localitatea,* unde se înte- 
meeze oraşul cel nou—Alexandropol—oraşul lui Alexandru |. 
Punctul se stabileşte la vărsarea Prutului în Dunăre, cam 
acolo unde se află târgul Tamarova sau Reni. Pentru apro- 
vizionarea noului oraş cu lemnul de clădire, în Aprilie 1816,5 


1. Arhiva din Hânceşti, 

Dosarul familiei Manuc-Bei. Arhivele Statului din Chişinău. 

2, Arhiva din Hâncești. 

Dosarul familiei Manuc-Bei. Arhivele Statului din Chişinău, 

3. Arhiva din Hâncești 

Dosarul familiei Manuc-Bei. Arhivele Statului din Chişinău. 

4. Havnanean. Op. cit. 

5. La 1817, Manuc-Bei are în Basarabia 11 mii fălci de pământ, 
la Hâncești, Stolniceni şi Lobăneşti. Operele Comisiei sav. gub. a arhi- 
velor din Basarabia. Vol. II. Chişinău. 1907. Recenzământul dela 1817, 
de I. N. Halippa. 

Beiul a cumpărat cu 300 mii lei moşia Hâncești a lui loniţa 
Iamandi, care era proprietarul ei pe baza unui schimb al 
moşiei sale din Moldova, efectuată la 1813, la lași, dela hat- 
manul Al. Mavrocordat.! Imediat după aceasta, la 24 Apri- 
lie 1816, Manuc-Bei a înaintat Împăratului cererea, a cărei 
conţinut sumar redăm mai jos :? 

— Părăsind cu rudenia şi prietenii Ruşciucul, unde 
n'am avut noroc, am decis aci să întemeem un asemenea 
oraş comercial, găsind ca locul cel mai favorabil Tamarova 
sau Reni din Basarabia, la împreunarea Prutului cu Dună- 
nărea. Erau însă două inconveniente : situaţia târgului prin- 
tre moşiile mânăstirilor stăine şi lipsa lemnului pentru clă- 
diri. Am cumpărat moşiile dimprejur dela mânăstirile buco- 
vinene şi moşia Hânceşti, plină cu păduri. Din partea sta- 
tului, pentru realizarea planului meu, cer numai acordarea 
a 35.000 desetine de pământ, pentru a forma districtul noului 
oraş în graniţele Dunării, Prutului, lacului lalpuh şi valuri- 
lor lui Traian. Pe acest teritor, fără drepturi legale,—stau: 
1, de venetici înaintea războiului Dunărean şi 2/3 veniţi din 
Turcia mai târziu, cari vor rămâne aci, plătind dijmă şi mun- 
cind 12 zile pe an pentru proprietar. 

— Se mai cereau unele privilegii, acordate și altor ora- 
şe în aceeaşi situaţie (Nahicevan, Grigoriopol, Mariupol): 

1. Se va institui un magistrat autonom, elegibil, depen- 
dent numai de guvernatorul Basarabiei. 

2. Funcţionarii vor fi consideraţi în slujba statului. 

3. Auspiciile magistratului se vor intinde asupra în- 
tregului district. 

4. Portul va avea privilegii ca Odessa: de a nu fi în- 
chis decât în cazuri excepţionale. 

5. Se va face scutirea populaţiei oraşului pe totdeauna 
dela a) impozitul pe capete, b) sarcina de a intreţine sau 
c) de a aproviziona armata, decât aceea care va sta în 
district. 

6. Se va face scutirea pe 10 ani dela toate impunerile, 
ce vor urma mai târziu foarte moderate. 


1. Arhiva din Hânceşti. 
Dosarul familiei Manuc-Bei, Arhivele Statului din Chişinău, 
2. Arhiva din Hânceşti. 

1. Negustorii vor rămâne liberi în imperiu şi în afară de el. 

8. Impunerea de vamă, de 15 copeici la o rublă, se va 
lua în folosul administraţiei oraşului şi al nevoilor obşteşti. 

9. Libertatea colonizării. 

10. Libertatea confesională. 

11. Populaţia districtului întreg va obţine pe trei ani 
privilegiile acordate oraşului prin aliniatul 5, punctul b şi c. 

— Manuc-Bei însuşi lua, în schimb, asupra-şi următoa- 
rele sarcini : 

1. Pentru carantină şi vamă va da 20.000 galbeni, iar 
5 ani va plăti şi leafa funcţionarilor, intreţinuţi apoi pe ba- 
za aliniatului 8 de mai sus. 

2. Va zidi câte o biserică: pravoslavnică, catolică şi 
armeană, precum şi a fiecărei confesiuni de care vor locui 
în oraş 50 familii. 

3. Va zidi două şcoli (una armenească), pe care le va 
intreţine 5 ani, mai apoi eliberând câte 200 galbeni anuat 
pentru nevoile lor. 

4. În mijlocul oraşului (toate străzile trebuiau să fie 
razele unui cerc!) va construi o ratuşă, încăpând toate in 
stituţiile statului. 

5. Cinci ani va intreţine pe toţi funcţionarii districtului: 

6. Coloniştilor le va acorda terenuri gratuite, 

7. Va construi case model în jurul pieţii centrale și pe 
două străzi: spre port şi carantină (case cu eta] pentru lo- 
cuinţă, iar parter pentru prăvălii). 

8. Va clădi biserici în district, 

9. Va clădi o geamie pentru Turci, cari, văzând bună- 
voința guvernului către rehgia lor, vor părăsi prejudecățile 
lor de credinţă împotriva creştinilor. Ei vor veni în mare nu- 
măr, mai ales găsind aci pe Manuc şi Ahmed-Efendi. Astfel 
vor apare aci profesiunile de a lucra pieile carduane şi 
safianul. 

10. Va sprijini materialiceşte pe colonişti. 

— Im felul acesta—termină cererea sa Manuc-Bei—se 
va creea un export eftin şi ușor pentru produsul principal al 
Basarabiei—grâul.* In asemenea condiţii acest export şi pro- 


1. Planul oraşului Alexandropol. Arhiva din Hânceşti. 
2. Sunt interesante aceste cuvinte, demne de pana unui econo- 
mist al zilelor noastre. 

ducţia se vor mări. Carantina deasemenea va aduce foloase 
mari, căci departarea carantinei Sculenilor dă naştere unei 
contrabande din Galaţi. Pentru control, Beiul cerea trimite- 
rea unui inginer. 

Călătorind un an întreg prin Basarabia, Manuc-Bei îşi 
clădeşte provizoriu o casă la Hânceşti, unde îşi invită fa- 
milia. La 27 Mai 1816, consulul general rus din Valahia, 
Luca Chirica, eliberează paşaportul necesar soţiei sale, care 
pleacă în Basarabia, trecând la 25 Iulie Prutul, la Sculeni. 
Pe soţia Consilierului de Stat Efectiv Manuc-Bei, Mariam, 
o însoțesc doi fii ai ei, Murad şi Feirat, patru fiice: Mariam, 
Anina (Gaiane), Catinca şi Tebera (Pembe), o soră a ei, Mir- 
dira, şi un frate, Asvadur (Bogdan) Avedov, consilier de curte, 
precum şi asesorul colegial Babic Iacubici sau lacubovici 
(Agopean Baronaiţ) şi 11 slujitori. In Valahia nu mai bân- 
tue ciuma—adaogă consulul. Avedov şi lacubici sunt agen- 
ţii secreţi ai lui Manuc-Bei; ei servesc pe Ruşi şi în August 
se înapoiază în Principate.! 

Se vede că în Iunie? 1816 Manuc-Bei a vizitat Peters- 
burgul, unde a fost primit de întreaga familie a Impăratu- 
lui. Numele său era răspândit în popor. Urmărea două sco- 
puri— fondarea oraşului proectat şi aranjarea afacerilor per- 
sonale. Dar paralel el avea însemnătate ca sfetnic în prob- 
lemele Orientului. Avea cunoştinţe şi despre provincia ali- 
pită—Basarabia, unde guvernul căuta să orânduiască aşeză- 
mântul. El a călătorit prin regiune şi cu experiența perso- 
nală lămurea totul şi sfătuia de bine.3 

Biografii lui Manuc-Bei afirmă că i s'au confirmat de 
Împărat şi guvern proectele privitoare la noul oraş. Aceasta 
n'o putem afirma. Tărăgăneala oficialităţii zădărnicea multe 
începuturi, deși Împăratul Alexandru I era adeptul concep- 
tiei largi a Beiului. 

La plecarea lui Manuc-Bei contele Capo d'Istria, minis- 
trul de externe al Rusiei, care se interesa personal de soar- 
ta Basarabiei şi era ajutat în această privinţă de Alexandru 


1, Arhiva d-lui Tigran Pruncu. 

2. Hovnanean zice în Februarie; nu corespunde însă cumpără- 
rii Hânceştilor în Aprilie 1816. 

3. Hovnanean. Op. cit. 

4. Hovnanean. Op. cit. 

Sturdza,’ a transmis, la 30 Iunie 1816, guvernatorului suprem 
al Basarabiei, generalul Bahmetev, următoarea comunicare:? 

Beiul a obținut din partea Ímpăratului o deosebită bu- 
navoință, încât este încredințat grijii speciale a lui Bahme- 
tev. I se trimiteau şi proectele orașului, desigur încă necon- 
firmate, cerându-se ca o comisie specială să cerceteze cum- 
părarea averilor mânăstirilor din Bucovina. 

Deoarece Manuc-Bei trebuia să rămână şi agent confi- 
dențial al Rusiei, un fel de şet al serviciului de informaţie 
secretă al Ruşilor în Balcani, pentru misiuni secrete, minis- 
terul afacerilor externe a detaşat pentru a-l deservi pe un 
funcţionar special, Apostolache Stamo.5 Acesta a şi transmis 
Beiului, la despărţire, cuvintele Impăratului : 4 

„Spuneţi domnului Manuc-Bei, că sunt foarte mulțumit 
de informaţiile, pe care le-a comunicat. Aceste informații 
sunt foarte interesante pentru un serviciu folositor. [i sunt 
foarte recunoscător. Sper, că și în viitor el va sluji cu aceeaşi 
sârguinţă. Spuneţi:i, că dacă va avea vre-o treabă, dependentă 
dela Mine, să-Mi scrie el direct şi cu plăcere voi satisface 
dorinţa lui. Ii doresc călătorie fericită și ca proectele lui, în 
Basarabia, să se poată realiza“. 

Persoana lui Apostolache Stamo merită toată atenţia 
noastră. S'a născut la 1755;5 era fiul slugerului loan Stamo, 
pare de origină românească din Macedonia, dar de o educa- 
tie cu totul grecească, un om cult, de cugetare liberă, bine 
imbrăcat după moda europeană. Cariera sa de serviciu A- 
postolache Stamo a început-o ca secretar al marelui drago- 
man al Porții, Dumitrache Moruzi, al cărui sfârşit tragic în 
urma păcii dela Bucureşti, sili pe Stamo, amestecat în nego- 
cierile de pace,” să se retragă la 1812 în Basarabia, sub o- 
crotirea Ruşilor. La 1814, printr'o cerere către Impărat, sus- 


1. Gh. Bezviconi. Din vremea lui Al. Sturdza, Op. cit. 

2. Arhiva din Hâncești. 

3. Arhiva din Hânceşti. 

4. Arhiva din Hâncești. 

5. După inscripţia de pe mormânt din cimitirul Râşcani—Chisinău. 
Actele Comisiei pentru stabilirea drepturilor nobilimii din Basarabia 
la 1821, fi indică greşit: 50 ani. Contemporanul sáu, i. Liprandi, în a- 
mintirile sale (rev. „Arhiva Rusă , 1866/ zice că era mult mai în vår- 
stă decât soţia sa. 

6. 1. Liprandi. Op. cit. „Arhiva Rusă“, 1866. 

7, N. Iorga Luarea Basarabiei şi Moruzeştii. Op. cit. 

ținută la Petersburg de rudenia influentă a Moruzeştilor, 
fostul secretar al dragomanului a intervenit ca să i se acorde 
supuşenia rusă, La 2 Septembrie a aceluiaș an, Stamo a fost 
incadrat la ministerul de externe al Rusiei, obţinând gradul 
de consilier de curte, corespunzător în armată celui de maior,! 
Ataşat la Manuc-Bei, el s'a aşezat în Basarabia, unde s'a 
căsătorit cu Ecaterina (1798—1869), fiica căminarului Zamfi- 
rache Ralli (1767—1831), deputatul cunoscut al Sfatului Su- 
prem din Basarabia. Poetul exilat Puşkin,? care între anii 
1820—23 vizita adeseaori casa Ralli, cu plăcere discuta cu 
soții Stamo, poreclind pe Apostolache Stamo „conducteur de 
beliers“, făcând aluzie la gruparea în jurul său a multor Greci. 
Ajuns la gradul de: consilier de stat, Stamo a fost şi el ales, 
la 1825, deputat al Sfatului Suprem, săvârşindu-se din viaţă 
la 1830 şi odihnind în mijlocul familiei Ralli la cimitirul 
Râşcani din Chişinău. 

Detaşarea specială a unui asemenea funcţionar este 
destul de semnificativă. Dar să vedem cine au fost şi cei- 
lalţi colaboratori ai lui Manuc-Bei în Basarabia. Parte din 
ei a venit folosindu-se de privilegiile acordate, populând re- 
giunea, dând un impuls vieţii economice şi agricole, înteme- 
ind vre-o 20 sate cu centru (până la fondarea proectatului 
Alexandropol)—la Hânceşti, unde (1818), ca şi la Chişinău 
(1804), s'a zidit o biserică armenească.€ 

Intors în lulie 1816 la Hâncești, puţin înainte de sosi- 
rea familie: sale, Beiul s'a aşezat la conacul existent până 
in prezent, pe când renumitul palat sa construit cu mult 
mai târziu de fiul său. El caută să întroducă civilizaţia in 
partea sudică a regiunii, locuită şi nu de mult pustiită de 
Tătari. Pornea însă din partea centrală—înălţa clădiri, in- 


1. Actele Comisiei din 1821. Op. cit. 
2, |. Liprandi. Op. cit. şi Z. Arbure. Rev. „Anii trecuţi“. Iulie 1908. 
Petersburg. 
3, Corespunzător în armată celui de colonel, 
iig 4. AI. Krupenski. Schița despre nobilimea Basarabiei., Petersburg. 
5. Soţia sa s'a măritat apoi cu maiorul A. B, Matias. Familia 
Stamu din Basarabia se trage din fratele lui Apostolache, Zamfirache 
Stamo. Dosarul familiei Stamo. Arhivele Statului din Chişinau. Nr. 548 
—9 —1826, 100 file. 
6. Insemnările din cartea parohială a bisericii din Hânceşti. Co- 
municat de p. c. Preot Ioanes Abrameanţ. 

curaja agricultura, sprijinea mai cu seamă prima sută de 
familii emigrate cu el, care au răspândit fulgerător vestea 
despre minunea dela Hânceşti, pretutindeni. Târgul Hânceşti 
înflorea, deşi unii din administratori ai Basarabiei căutau 
să tărăgăneze realizarea proectelor.! 

Printre primii săi colaboratori, Manuc-Bei a recoman- 
dat guvernului rus pe cumnatul său Asvadur Avedov şi pe 
Babic lacubici, cari erau indicaţi cunoscători ai regiunii Ba- 
sarabiei.* El scrie contelui Capo d'Istriat că Avedov era o- 
fiter în Turcia, numit—de către Mustafa-Pașa—şet civil la 
Şiştov, apoi servind pe comandanții armatei ruse ca un a- 
gent secret. La 25 Mai 1816, Capo d'Istria îi răspunde prin 
următoarea scrisoare:5 


„Domnule! 

„Am adus la cunoştinţa Împăratului epistola ce mi-aţi 
adresat-o privitor la D-l Aveditsch, cumnatul Dvs., şi la D-l 
acobitsch. Maiestatea Sa Imperială, care respectă recoman- 
daţia Dvs. şi-i face plăcere de a profita de orice ocazie pen- 
tru a vă documenta favoarea Sa Înaltă, a binevoit a-i con- 
feri primului: rangul de Consilier de Curte, iar celui de al 
doilea: acela de Asesor Colegial. Imi face plăcere, Domnule, 
a vă aduce aceasta la cunoştinţă, şi profit de această ocazie 
pentru a vă repeta asigurarea foarte distinsei mele conside- 
râţii, cu care am onoare a fi, Domnule, al Dvs. foarte u- 
mil şi foarte supus servitor Contele Capodistria. St. Peters- 
burg, 25 Mai 1816. D-lui Manouk-Bey“. 

Nu oricărui muritor contele Capo d'Istria i-ar fi adresat 
o scrisoare în termeni ca acestia, chiar priviţi ca o formă 
de amabilitate curtezană. Diploma de conferire a acestor 
grade a survenit cu mult mai târziu, deja sub domnia Im- 
păratului Nicolae I, la 18 Martie 1826, iscălită de senatorii 
S. Hitrovo, prinţul Trubeţkoi şi alţii.€ 

Prietenul lui Manuc-bei, Ahmed-Efendi, se afla şi el în 
Basarabia. Credem că este identic cu Ahmed Kiosekihai, care 


1, Hovnanean. Op. cit. 
2. Arhiva d-lui Tigran Pruncu. 
3. Hovnanean. Op. cit. 
4. Arhiva d-lui Tigran Pruncu. 
5. Arhiva d-lui Tigran Pruncu. 
6. Arhiva d-lui Tigran Pruncu. 

participă pe-atunci la alegerile nobilimii şi jură asupra Co- 
ranului.! 

Odată cu Manuc-Bei a venit în Basarabia secretarul 
său, Harutiun (I1) Deleanov, ? fiul lui Hristofor Deleano- 
neant din Moldova. Hristofor, împreună cu fratele său, 
Harutiun (1), a venit în Moldova din oraşul persan Giuha» 
unde familia era cunoscută din secolul XVIII.’ Fiul lui 
Harutiun (1), David Deleanov, dela 1773 era în serviciul Ru- 
şilor, la 1807 ajungând colonel, iar la 1813—general. El s'a 
însurat cu Maria I. Lazarev. Printre copiii săi amintim pe: 
Ivan Deleanov (1818—97), născut la Moscova, însurat cu Ana 
Hr. Lazarev, şi pe Elena, măritată cu fiul lui Manuc-Bei. 
ivan Deleanov la 1865 a fost numit senator, la 1882—minis- 
tru al instrucției publice, la 1888 obţinând titlul de conte al 
Rusiei. A fost mai mult un curtezan, decât un om de stat. 

Secretarul Beiului, Harutiun (II) Deleanov, s'a aşezat 
însă in Basarabia, unde s'a împământenit? şi s'a căsătorit cu 
Ana, fiica baronului Andreas von Kapri din Bucovina.’ 

O altă familie înrudită cu Manuc-Bei este familia Oha- 
nov,” originară din Şarur şi cunoscută în Erevan din secolul 
XVII. Sărdarul Isaia Ohanean ( 1831) a venit în Principa- 
tele Române împreună cu Alexandru Moruzi-Vodă şi se muta 
ba în Moldova, ba în Valahia, după cum ocupa scaunul 
domnesc patronul său (1792— 1806). Ajuns paj şi administra- 
tor principal al Beiului, sărdarul s'a așezat la Hâncești. Dela 
el s'a păstrat un „Calendar pentru ghicit“, cu multe însem- 
nări interesante, de ex.: 

— La 22 Decembrie 1812, la Bucureşti, de dimineaţă a 
luat foc Caravan-Sarai. 

1. Al. Krupenski. Op. cit. 

2. Dosarul familiei Deleanov. Nr. 190 34—1827, 218 file. Arhivele 
Statului an Chişinău. - 

P. N. Petrov. Istoria neamurilor nobile ruse. Petersburg 1866. 
b.) Conis A. Bobrinski. Neamurile nobile înscrise în Gherbovnicul Ob- 
ștesc al ARS Rosienesc. Petersburg. 1890. 

4. P. N. Petrov. Op. cit. A. Bobrinski. Op. cit. 

5. Dos. cit. Arbhiv. Stat. Chişinău. 

6. P. N. Petrov. Op. cit. 

7. a) Dosarul familiei Obanov. Nr. 460—1— 1851, 164 file. Arhivele 
Statului dia Chişinău. 

b) Arhiva lui J. A. Ohanov, în proprietatea d-lui avocat Grig. 1I. 


Obanov din Chişinău. 
8. Se păstrează la p. c Preot Ioanes Abrameanţ. 

— La 20 Ianuarie 1813, noaptea, incendiu; la ora 5 şi 
11 minute un cutremur cu trei lovituri. 

— La 30 Ianuarie, cutremur la ora 8. 

— La 13 Martie, cutremur la ora 11 noaptea. 

— La 28 Octombrie, in noaptea de Miercuri spre Joi, 
cutremur la Focşani. 

— La 11 Martie 1814, iarăşi cutremur. 

— La 3 Noembrie 1815, pleacă cu cai de poştă din Bu- 
cureşti la Stambul, unde soseşte la 12 Noembrie. 

Unele însemnări privesc pe Manuc-Bei (le-am redat la 
locul cuvenit), altele— familia sărdarului Ohanov. Fiul său, 
Avedis Ohanov (1805—70), a fost tatăl lui Ivan Av. Oha- 
vov (1838—1900), cunoscut fruntaş basarabean al grupării 
moldoveneşti a fraţilor Leonard.! 

Trebue să amintim printre colaboratorii lui Manuc-Bei 
familiile: Lebedev? şi Anuş,’ prima coborând din sărdarul Moise 
Lebădă, cealaltă —din comisul Carapet Hr. Anuş, bunicul cuno- 
scutului moșier Hr. G. Anuş, omorît la 1917 de bolşevici la 
conacul său din Bumbota. Apoi Meremculov,! familia căruia, 
după cum mărturisește Catolicosul Efrem al Armenilor, este 
de origină princiară. De peste Prut sosesc Balioz, moşieri la 
Ivancea, Goilav (urmașii slugerului Luca, fiul clucerului Da- 
vid Goilav),5 moşieri la Pauleşti, ca şi Cerkes, veniţi din 
Botoşani. Cu Manuc-Bei, sau sub influența emigrării înce- 
pute de el, se aşează in Basarabia familiile moşierilor ar- 
meni: Bogdasarov, Muratov,! Popovici, Nazarov, Focşanean, 
Șuşeneanț, Șalcar, Allaci, Uscat, Zazucov, Panegheanţ, Almazov 


1. Gh. Bezviconi. Armenii în Basarabia. Op. cit. 

2 Dosarul familiei Lebedev. Nr 360—16 —1847, 64 file. Arhivele 
Statului din Chişinău. 

3. Dosarul familiei Anuş. 31—7—1844, 109 file. Arbivele Statului 
din Chişinău. 

4. Insemonările din cartea parohială a bisericii din Hâncești. Co- 
municat de p. c, Preot loanes Abrameanţ. 

5. Dosarul familiei Goilav. Nr. 275—1—1859, 54 tile. Arhivele Sta- 
tului din Chişinău. 

6. Comunicat de dr. L. S. Cerkes. 

7. Dosarul familiei Muratov. Nr. 399 -7—1835, 8 file. Arhivele 
Statului din Chişinău. 

(urmaşii unui sărdar), Kircorov, Avacov, Adamov, Marcarov, 
Mirzeanov,! Hr;stoforov şi multe altele.? Arhiepiscopul Grigor 
Zaharean (f 1827) din Chişinău, încurajează şi el pe emi- 
granţi, ajunşi cu timpul unii din cei mai harnici agricultori 
ai Basarabiei. 


Mai jos vorbim de distinsul armenolog 4/ser Msereanţ, 
care ne-a lasat povestirea detailată a morţii marelui Ma- 
nuc-Bei.* 

Comandantul oştirii ruse, generalul Benningsen, cu oca- 
zia inspecției armatei a II, în Iunie 1817 se afla în apropie- 
rea Hânceştilor. Manuc-Bei îl cunoştea mai de mult, încât 
îl invită pe general, cu întregul stat-major, să nopteze la 
conacul său. | 

Casa nu-i putea încape pe toţi ofiţerii, cari însoțeau 
pe Benningsen şi pe guvernatorul suprem al Basarabiei, ge- 
neralul Bahmetev. Curtea era plină de militari, ce aşteptau 
sfârşitul consfătuirii generalilor cu stăpânul casei. Pentru 
unii din vizitatori s'au ridicat corturi. 

După ce s'a servit cafeaua, Manuc-Bei şi generalii apă- 
rură pe balcon. Beiul arăta caii arabi din faimoasele lui 
grajduri. Benningsen se interesa mult, încât doi cai au fost 
aduşi în faţa lor. Servitorul conducea rău caii tulburaţi. Ener- 
vat, Manuc-Bei deodată încălecă un cal şi demonstră în fa- 
ţa militarilor miraţi câteva trucuri de călărie din Orient. 
Aplauzele răsunau în aer, când Beiul tot așa subit opri ca- 
lul şi coborî. El se sufoca. Aşezat pe pietrele scării, căuta 
să liniştească pe oaspeţii, ce-l înconjurau îngrijoraţi şi Iară 
să înţeleagă întâmplarea. 

Manuc-Bei era bolnav acum câteva luni, dar durerea 
i-a trecut. El a răspuns că “a lovit de şeaua calului, încale- 
cându-l. Insă sângele a aparut pe piept, respiraţia a devenit 


1. Probabil, de departe înrudiți cu familia lui Manuc-Bei. Dosa- 
rul familiei Mirzeanov. Nr. 398—1—1835, 97 file. Arhivele Statului din 
Chişinău. 

2. Unele din datele de mai sus ne-a comunicat p. c. Preot Ioanes 
Abrameanţ. 

3. Gh. Bezviconi. Armenii din Basarabia. Op. cit. 

4. Hovnanean. Op. cit. A. Popov. Op. cit. 

mai grea. Pierzând calmul, cei din jurul său nu ştiau cum 
să-i vie în ajutor. Nu se găsea nici un medic militar. Un că- 
lăreţ porni în căutarea lui. 

Sângele curgea tot mai tare. În camera unde a fost 
transportat, generalii căutau să-i dea ajutorul posibil. Nu-l 
mai puteau însă salva. La miezul nopţii, în floarea vârstei 
şi înconjurat de nădejdile tuturora, Marele Armean încetă 
din viaţă.! 

A doua zi, la 21 Iunie, din Chişinău au sosit mai mulți 
medici. Ei au trebuit să împartă durerea oaspeţilor, clipe 
triste după o scurtă veselie. 

A treia zi, corpul neînsufleţit al „Prințului Armenilor“ 
a fost transportat la Chişinău, prima biserică la Hâncești 
fiind zidită abia în anul următor. Toate oficialităţile locale 
au venit să-i aducă ultimul o.nagiu. Inmormântat pe lângă 
biserica armenească din Chişinău, i s'a ridicat un pridvor ca 
şi cum—împotriva tradiţiei armeneşti—ar fi fost înmormân- 
tat sub biserică. Lângă el au răposat în pace şi fiicele sale, 
Mariam, la 1822, şi Gaiane, la 1824. 

Moartea subită a lui Manuc-Bei, însemnătatea şi bogă- 
ţia sa în viaţă, legăturile cu atâtea persoane ilustre, tinere- 
tea şi impozanţa lui, taina ce-l înconjura și după deces, au 
stârnit în jurul său o mulțime de legende cu totul neintemeiate, 
“de care s'au sezisat urmaşii. Abia astăzi, deşi în trăsături 
generale, avem prilejul să constatăm netăgăduita valoare a 
acestui barbat de stat, caracteristic prin specificul său orien- 
tal, romantic şi atrăgător cu atât mai mult, cu cât a ieşit 
din ermitajul otoman. Precum se vede, viaţa lui oficială e 
bine lămurită prin documente şi scrieri, iar restul... Dumne- 
zeu ştie. Până la ultima suflare era însă favorizat de Impă- 
ratul însuşi, dela care ma primit decât onoruri trecătoare, deşi 
era sata să aducă și mai multe servicii pe altarul patriei 
sale noui. ă 

Armenii, dar cu atât mai mult—Basarabia, pot fi mân- 
dri de acest colos al lor. Şi ca dovadă putem invoca, lipsa 


i 1. După alte versiuni, Manuc-Bei a oferit calul generalului Ben- 
ningsen, care neputând a-l incăleca din cauza unei slugi nepricepute, 
sa încălecat iute şi sa lovit de şeauă. Ar fi murit la ora 2 
noaptea. 

unui alt om, care să poată continua opera întreprinsă de 
Manuc-Bei. 

Basarabia ware un port dunărean— Alexandropol, căci 
Manuc-Bei a murit în vârstă de 48 ani, iar această proec- 
tată Odessă a Basarabiei n'a avut fericirea să aibă un alt 


duce de Richelieu. 


Legenda ! 

Este un auxiliar important al istoriei, dar... foarte pri- 
mejdios. 

Ar fi interesant de cules toate legendele, ce sau înră- 
dăcinat în Basarabia despre Manuc-Bei. Nici una n'ar fi te- 
meinică pentru o contribuţie istorică. Aceasta nu numai peste 
120 ani, dar și culeasă aproape imediat după moartea Beiu- 
Jui, acum o sută de ani. 

Călătorul Stanislas Bellanger, în „Le Kerouiza“ (Paris, 
1846), dedică vieţii lui Manuc-Bei douăzeci pagini. Sunt 
impresii cu precizări şi nume în jurul unei povestiri ce-a 
auzit-o despre Manuc-Bei, la 1836, la Bucureşti. 

Manuc-Bei era Principele Armean din marea și celebra 
familie Mirza. La Ruşciuc era deja imens de bogat, încât îl 
comparau cu Bukor, compatriotul său milionar. Era prieten 
cu Tersenikli-Oglu şi Mustafa-Bairactar etc., etc. Pribegind 
dela persecuțiile Turcilor în Valahia, se vede şi acolo în 
primejdie, încât trece în Austria, apoi în Franţa, unde lo- 
cueşte cinci ani la Paris, într'un hotel luxos din strada de 
Verneuil. 

Frumos, tânăr, de o inteligenţă rară, erudiție puțin cu- 
noscută, de un spirit eminamente distins, era cel mai elegant 
străin; vorbea 12 limbi şi trecea drept Brummel al Parisu- 
lui. Luxul său a atras însă atenţia Porții, care ceru extra- 
darea lui. Guvernul refuză, dar ducele d'Otrante, printr'o 
scrisoare, îi sfătui să plece. i 

In aceeaşi seară Prinţul s'a dus íintr'una din cele mai 
mondene case—a contesei ď'A...d, fiind prezentat stăpânei, 
cărei plăcu mult, pare-se de contele de Lorieu. In timpul jo- 
cului de cărţi, Manuc-Pei a avut o ciocnire cu ofiţerul de 
cavalerie de P., care-i ceru în sfârşit scuze, mulţumindu-i 

pentru lecţia de-a trăi, ce i sa dat. Câştigul Prințului sa 
ridicat la 100 mii franci. A doua zi „Journal de Paris“ 
scria: 

„Un bogătaş străin, care a vrut să păstreze anonimatul, 
a trimis la doisprezece primari ai Parisului o sumă de 96 
mii franci, pentru ca aceasta sumă să fie distribuită neno- 
rociţilor din circumscripțiile lor. Un asemenea gest n'are ne- 
voie de elogii“. 

Dimineaţa, Prinţul părăsea Parisul. La bariera Saint- 
Martin, aglomeraţia trăsurilor opri dormeusul său în drep- 
tul caretei celebrei ghicitoare Lenormand. Prezicerile acestei 
Sibylle au fost fatale pentru el, cum de altfel şi pentru cei- 
lalţi, când le povesteşte ea însăşi—după moartea eroilor săi, 
fie chiar Napoleon, Josephine Beauharnais sau Robespierre 
—în memoriile sale. 

Lui Manuc-Bei i-a prezis că va pleca în Rusia, unde 
se va bucura de o trecere mare la Împărat, care-l va numi 
feldmareșal şi-l va decora cu ordinul sf. Andrei şi al sf. Vla- 
dimir, li va propune căsătoria cu una din frumuseţele renu- 
mite ale Curţii (soţia i-a murit—adaogă autorul— plecând din 
Valahia spre Franţa, la Temesvar— Timişoara, în vârstă de 
23 ani). Poarta îi va cere extrădarea, dar Împăratul va re- 
fuza. Atunci o slugă, Mozoşs acel care se găsea şi atunci cu 
Prinţul, îl va trăda şi-l va otrăvi. 

Caretele plecară în diferite părţi. La despărţire, un inel 
cu diamant, a fost darul regesc al lui Manuc-Bei făcut dom- 
nişoarei Lenormand, care refuză să-l primească, după o prezi- 
cere aşa de tristă. Prinţul însa insista, subliniind că-i este 
recunoscător, ca celei ce-i salvează viaţa. Doar va lua mă- 
suri după acei doi ani ce-au rămas să trăiască. 

Impăratul—povesteşte deja autorul—l-a primit cu bra- 
ţele deschise, l-a numit feldmareșal şi i-a hărăzit toate deco- 
rațiile ţării. Turcia cerea extrădarea sa, dar Rusia re- 
fuză, căutând să profite de influenţa familiei Beiului în Ar: 
menia. In ultima zi a celor doi ani, Manuc-Bei a fost otră- 
vit de Mozoş, în fața căruia şi-aducea tocmai aminte de pre~ 
zicerea Sibyllei. Simţind că e otrăvit, el răni cu pumnalul 
pe sluga necredincioasă, dar căzu mort. Mozoş n'a căutat 

să fugă, recunoscu că l-a trădat pe stăpân pentru 20.000 rub- 
le; el a fost deportat la muncă silnică. 

La fel şi prezicerile despre fiii lui Manuc-Bei sau îm- 
plinit în realitate—adaogă autorul. Fiul mai mare, rănit la 
Varna, unde era să moară, a ajuns general distins în armata 
rusă, iar celălalt—şambelan al Impăratului Nicolae I. Ei au 
dăruit Impăratului un diamant enorm din bogăţiile tatălui 
lor... 

Stanislas Bellanger termină. 

Singurul lucru ciudat este că... Manuc-Bei n'a fost nici- 
odată în Franța. Deci n'a putut locui la hotelul din strada 
Verneuil, să fie expulsat de ducele d'Otrante, să joace cărți 
la contesa d'A...d., să facă daruri despre care să scrie „Jour- 
nal de Paris“ sau să asculte prezicerile celebrei Lenormavd 
la bariera Saint-Martin. Şi dacă nu i-a prezis ceeace sa în- 
tâmplat, apoi şi mai ciudat este că n'a. fost feldmareșal în 
Rusia, n'a primit ceva mai înainte, la 1810, decât o cruciuliță 
a sf. Vladimir (departe de ordinul sf. Andrei și celelalte 
„toate decoraţii“), nu i s'a propus căsătoria cu o curtizană 
frumoasă (de altfel soţia-i n'a murit, cu atât mai mult la Ti- 
mişoara), n'a fost otrăvit şi, deci, de trădătorul Mozoş, iar 
fiul său n'a ajuns general distins. lată, deci, o legendă, care 
printr'o scriere de-acum o sută de ani a devenit clasică, în- 
cât o reproduce fidel şi G. I. Jonescu-Gion în „Istoria Bucu- 
reşcilor“. 

De-am înlocui Parisul lui Bellanger cu Viena, cine ştie, 
poate am mai găsi din întreaga această legendă vre-o câteva 
pagini demne de o biografie romanţată. 

Apoi, toţi îl numesc pe Manuc-Bei— Prinţ. Aceasta-i era 
porecla — Prinţul Armenilor—la Congresul dela Viena şi în 
alte ocazii, chiar în Principatele Române. Titlul turcesc de 
„Bei“ se traducea: Prinț. Insă în Rusia titlul de Prinţ nui 
s'a conferit niciodată, nici nu i sa confirmat. Incât n'au e- 
xistat în Rusia decât pretinşi Prinţi Manuc-Bei — Prinţi-Ma- 
nuc-Prinţi sau Bei-Manuc-Bei. Apoi „Manuc“ (trad. în rom. 
— Prunc“) era numai pronumele Peiului, iar numele familiei 
nu era decât Mirza, o familie renumită şi bogată în Balcani, 
nu însă (à la Bellanger)—în Armenia. Palatul dela Hânceşti, 

care, purtând blazonul şi coroana princiară, se atribue Beiu- 
lui, na fost zidit de el, ci de fiul său. 

In sfârşit, deşi această familie se bucura chiar de dis- 
tincţia unei familii princiare, «a n'a fost confirmată nici 
măcar în nobilime, căci gradul şi decorația ce-o avea Ma- 
nuc-bBei, şi care atribuia urmaşilor sái demnitatea de nobi- 
lime ereditară, le-a obţinut nefiind încă supus rus.! 


V. URMAȘII LUI MANUC-BEI. 


După moartea lui Manuc-Bei au rămas ca moștenitori 
văduva sa, Mariam, şi şase copii, doi fii: prinții loan-Murad 
şi Grigore-Feirat Manuc-Bei, şi patru fiice: Ecaterina, măritată 
Lazarev, Pembe, măritată cu Iacob Melicturabean, consilier 
de curte, Mariam şi Gaiane', cele două din urmă decedate 
peste câţiva ani şi înmormântate lângă tatăl lor. 

La 171 Septembrie 1828, în vârstă de 45 ani, a murit 
Mariam, văduva lui Manuc-Be:?. Este prima reprezentantă 
a acestei familii, înmormântată în cripta de sub biserica din 
Hânceşti. Cu ajutorul fratelui său, Asvadur Avedou, ea căuta 
să realizeze w.ele începuturi ale soţului răposat şi dorința 
expusă în testamentt, ca urmaşii sai să stea întotdeauna în 
slujba intereselor Armenilor, să nu se căsătorească cu străi- 
ne şi să nu înstrăineze nici un lot de pământ. Prin acest 
testament Manuc-Bei a venit în ajutor mânăstirilor arme- 
neşti din Ecimiadzin, lerusalem, Muş, săracilor din orașul 
său natal — Ruşciuc, în sfârşit — bisericii armene din Bu- 
cureştiS, unde la 1817 s'a inaugurat şcoala parohială, elevii 
căreia încă 44 ani mai târziu repetau zilnic următoarea 
rugăciune: 

„Ne rugăm şi pentru răposatul prinţ Manuc, încoronat 
de Împărat, care este binelăcătorul şcolii noastre, ca să 
intre duhul său în Împărăția Cerului, să i se ierte păcatele 
şi să merite el să vază faţa Domnului“. 


1. Dosarul famijiei Manuc-Bei. Arhivele Statului din Chişinau. 

2. Însemnările com. de p. c. Preot loanes Abrameanţ şi Arhiva 
din Hânceşti. 

3. Inscripția de pe mormânt, 

4. Arhiva din Hânceşti 

5. D-l A. Sava, în conferinţa amintită, tratează pe larg testamentul. 

6, H. Di. Siruni descoperă această rugăciune într'un dosar al 
Arhiepiscopului Ghevorg. 

Pentru ca fiii lui Manuc-Pei să fie şi ei la înălțimea 
chemării lor de fruntaşi ai Armenilor, sprijinind pe compat- 
rioţi şi pe tărâmul cultural, ca profesor a fost invitat aci 
(1836—48) din Smirna distinsul armenolog Mser Grigorean 
Msereanţ (1808—73), unul din biografii lui Manuc-Bei. Mai 
târziu Msereanţ a ajuns profesor de teologie la Institutul 
Lazarean din Moscova, unde a strâns mai multe cărţi teo- 
logice şi a scos o revistă „Djirakah“. Era un poet şi cuno- 
scător profund al teologiei, încât Catolicosul din Ecimiadzin 
i-a conferit titlul de magistros. Fiul său, Zarmair (f 1899), a 
editat revista „Farul Armenei“, în care sau tipărit unele 
date despre Manuc-Bei şi portretul său, iar fiul acestuia, Le- 
von, a fost profesor la universitatea din Moscova.! 

Pe vremuri la Hâncești veni şi poetul cântăreţ Haru- 
tiun Alamdarean, la 1820 exilat de fostul său coleg, Nerses 
Aștarakeţi (viitorul Arhiepiscop al Armenilor la Chişinau— 
1828—43, şi Catolicos), la mânăstirea Hahpat, unde ajun- 
se egumen.? Acesta a fost profesor al marelui poet şi ro- 
mancier Haciadur Abovean (1803—48), profesor la Institu- 
tul Lazarean, găsindu-şi sfârşitul tragic la 1831, într'o în- 
căerare cu bandiții veniţi într'o noapte să jăluiască mână- 
stirea Sf. Cruce din Nahicevan.* 

Cu toate că drepturile familiei Manuc-Bei asupra tit- 
lului princiar, formal, nu li s'au recunoscut, totuşi bogăţia şi 
legăturile familiale ţineau pe aceşti iluştri basarabeni la o 
treaptă de înaltă situaţie. Astfel fiica lui Manuc-Bei, Ecate- 
rina, s'a măritat cu şambelanul Hristofor Lazarev (1799—1871), 
fiul fondatorului Institutului Lazarean din Moscova, loakim 
Lazarev (f 1826). Erau urmaşii unei familii vestite, descen- 
dente din Manuc Lazareanţ, pela sfârșitul sec. XVI un prinţ 
în Armenia. Sala de recepții a Institutului Lazarean poarta 
numele lui Manuc Bei, aceasta ca semn de recunoștință pen- 
tru importanta donaţie făcuta, de Manuc-Bei, Institutului.’ 


1. „de 1. P. S. Arhiepiscop Husic Zohrabean, p. c. Preot I. 
Amen ea şi d-l V. Mestugean. 

2. Com. de p. c. Preot 1. Abrameanţ 

3. Com. de ga V. Mestugean. 

4. Frințol A. B. Lobanov-Rostovskì. Cartea genealogică rusa 
Ediția II. Petersburg. 189b. 


5. Com. de d-l V. Mestugean. 

Inrudirea familiei Manuc-Bei continuă prin sora şam- 
belanului Lazarev, Maria (1784—1868), măritată cu genera- 
lul David Deleanov,—părinţii contelui I. D. Deleanov, amintit 
mai sus. Fiul lui Manuc-Bei, Joan, s'a însurat cu sora contelui 
Deleanov, Elena D. Deleanov, născută la Moscova la 10 Ia- 
nuarie 1820, decedată la Geneva la 9—21 Ianuarie 1870 şi 
înmormântată la Hânceşti.! 

O fiică a şambelanului Hr. Lazarev şi a Ecaterinei 
Manuc-Bei, Mar a, s'a măritat cu It.-generalul conte Maurice 
E. Nieroth ( 1871). O fiică a Mariei, contesa Elisabeta Nie- 
roth, a fost Domnişoară de Onoare la Curtea Imperială, iar 
alta— Ecaterina (f 1874), s'a măritat cu baronul Fabian Gus- 
tav Schilling. Din această căsătorie au rămas doi copii: ba- 
ronul Maurice Schilling (1812—1934) şi Henrietta, măritată cu 
baronul Paul Iosif Korff.? 

Baronul Maurice Schilling? este colaboratorul nostru 
principal la alcătuirea acestei lucrări. După absolvirea uni- 
versităţii la Moscova, la 1894 a intrat în serviciul ministe- 
ralui de externe, trecând cariera sa diplomatică la Haaga, 
Viena, Roma şi Paris, unde a fost primul secretar al am- 
basadei ruse. Intre anii 1914—16 a fost director al cancela- 
riei ministerului şi, alături de ministrul Sazonov, a condus 
tratativele de alianță cu România. La 1914, a însoţit pe 
Împăratul Nicolae II la Constanţa, unde a fost decorat cu 
„Steaua României“ şi a intrat în legături de amiciţie cu ma- 
rele Ion I. C. Brătianu. La 1916 a fost numit senator, apoi — 
consilier privat şi mareşal al Curţii. După revoluţie, baronul 
Schilling s'a retras în străinătate; iarna anului 1933—34 a 
petrecut-o la Hânceşti, când ne-am cunoscut şi am cercetat 
arhiva familială din Hânceşti. Nu părea bătrân,—subţire şi 
drept, spiritual şi cult—acest aristocrat al capitalei nordice. 
A plecat apoi la Paris, unde a şi murit în Septembrie 
a aceluiaş an. 

Viaţa urmașilor lui Manuc-Bei nu prezintă un interes 
istoric. Numai tiul cel mare, loan, însurat cu Elena Delea- 
nov, a lăsat copii. Celălalt fiu, Grigore-Fierat, a fost ofiţer 


1. Inscripţia de pe mormânt. 
2, F Jan der Hoeven. Almanach de St.-Petersbourg. Petersburg. 1912. 
3. Notiţele autobiogratice ale baronului M. Schilling. 

al gărzii imperiale. Locuia apoi la Paris, unde, orbirnd, muri 
pe la 1890.! 

Despre fiica lui Manuc-Bei, Pembe, măritată cu Iacob 
Melicturabean, se cunoaşte şi mai puţin. Acest Iacob sau 
Agub este amintit mai pe urmă Hofrat în Bavaria! In 
arhiva d-lui T. Pruncu găsim o scrisoare a Arhiepiscopului 
Grigor Zaharean din Chişinău, adresată lui Asvadur Ave- 
dov, care aminteşte pe acelaş Agob-Aga. Scrisoarea e da- 
tată la 22 lanuarie 1822. 

Arhiepiscopul, aflând dintr'o epistolă a văduvei stră- 
lucite a lui Manuc-Bei, că fiica ei, Pembe, se căsătoreşte 
Duminica, în ziua sf. Serghie, cu Agob-Aga, îl roagă pe 
înalt cinstitul Avedean, bunul său prieten, ca pe un părinte 
iubitor, să supraveghieze totul, căci— după cum se observă—îl 
bănuește pe Agob de intenţii rele, dat fiind bogăţia tinerei fete. 
Personal se obligă să cerceteze la Patriarhul din Constanti- 
nopol, dacă nu cumva Agob a fost căsătorit în alte părți 
şi să clarifice unele nelămuriri. Aminteşte—printre altele— 
pe preotul Ter-Husic, primul preot armenesc la Hânceşii, 
adus din Ruşciuc. 

Prinţul Joan-Murad Manuc- Bei sa născut la 7 Martie 
1816 la București şi a murit la 23 Aprilie (3 Mai) 1893 la 
Paris. Dela tatăl său el a moştenit patru sate şi nouă că- 
tune, vre-o 44 mii ha. de pământ, în Basarabia, Moldova şi 
Valahia. Generalul Benckendorff l-a invitat ca funcţionar 
cu însărcinări speciale pe lângă stat-majorul armatei ruse, 
ca să participe după exemplul tatălui său în războiul cu 
Turcii (1828—29); atunci a vizitat Varna. La 1873, prinţul 
era proprietar asupra vre-o 64 mii ha. de pământ. La 1861, 
el a ridicat impunătorul palat din Hâncești, iar la 1872— 
frumoasa biserică, zidită de neuitatul arhitect din Chişinău, 
Bernadazzi. În Mai 1892, I. Manuc-Beia vândut moşiile pă- 
rinteşti de peste Prut." 


1. Com. de baronul Schilling. 

2. l. Liprandi. Amintiri. Rev. „Arhiva Rusă“. 1866. 

3. Inscripția de pe mormântul din Hâneeşti. 

4. Statele de serviciu ale prinţ. I. Manvc-Bei. Arhivele Statului 
din Chişinău. 

5. Statele de serviciu ale prinţ. I. Manuc-Bej. Arhivele Statulu. 
din Chişinău. 

6. Arhiva din Hâncești. 

Din căsătoria cu Elena (Heghine) Deleanov, Į. Manuc- 
Bei a avut trei fiice şi un fiu: Maria— Mariam, născută la 
1842 şi decedaţă la Paris la 1935, Ecaterina— Cadar, născută 
la 1845 la Hânceşti,! Elena— Heghine (Olga), născută la 1854 
la Hâpceşți şi decedată la 1920, şi Grigore, născut ļa 5 
Ocţombrie 1855 la Hânceşti, naşul său de botez fiind prin- 
tul Nicolae David. Argutinski-Dolgorucov, un bun prieten 
al familiei. 

Viaţa prinților Manuc-Bei trecea la Hâncești, Odessa 
şi Paris. Familia cea mai apropiată lor era a ļui P. |. 
Keşco, tatăl Reginei Natalia a Serbiei. Micul Grigore Ma- 
nuc-Bei crescu şi, după o viaţă uşuratecă, puse capăt vieţii, 
dar şi sângelui lui Manuc-Pei, la 1 August 1902 la Odessa. 
Prea târziu visa la o căsătorie, la copii din sânge de al lui 
Mapuc.Bei: o boală cumplită îi distrugea sănătatea. A fost 
înmormânţat la Hâncești. 

La 1907, surorile Manuc-Bei au făcut primul act de 
parta).? Ecaterina, la 9 lulie 1881 s'a măritat la Hâncești cu 
marțhizul Pietro I. Schedoni (f), senator italian. Ca martori 
figurează prinţul Semeon David. Abamelic-Lazarev şi Mar- 
diros Nazarov.* Şi mai înainte s'a căsătorit, la 23 Iunie 1878 
la Hânceşti, sora ei, Olga, cu şsambelanul Maria Bonifacius 
Maximilian conte Hatzfeld von Trachenbers (1854—1921), fiul 
ambaşadorului german la Paris.* După izbucnirea războiului 
Mondial, ca supuse străine, surorile au făcut o cesiune fictivă 
asupra averii lor în favoarea Mariei Manuc-Bei. După 
moartea contesei Hatzfeld von Trachenberg o moşteneşte 
soțul, care se însoară cu Aline lansens. Murind şi el opt 
luni mai târziu după contesă, Aline lansens se mărită cu fa- 
bricantul belgian, Louis Kollce, care porneşte un proces îm- 
potriva succesorilor lui Manuc-Bei.5 

Distrugerea averii şi a conacului Hâncești înaintează 
cu paşi uriaşi. Unii din administratori închee gestiunea lor 
prin glonte în cap. Totul se risipeşte, se vinde... 


1. Matricolele bisericești din Hâncești. Com. de p. c. Preọt I. A- 
brameant. 

2. Com. de d-l de Longueville. 

3. Matricolele bisericeşti din Hâncești. Com. de p. c. Preot l. A- 
prameant. 

4. Gothaischer Kalendar. Gotha. 1921. 

5. Dosar 633—934 şi 770- 934, secţia I, dosar 4420- 936, secția II], 
la Curtea de apel din Chişinău. 

Biblioteca lui Manuc-Bei, la 1902, preotul I Abra- 
meanţ o trimite la Ecimiadzin, unde ea constitue o secție 
specială. Literatura şi restul de volume o cumpără Aca- 
demia de Comerţ şi Industrie din Bucureşti. Marchiza Sche- 
doni locueşte bătrână la Modena. Cei din jurul ci se îm- 
pacă la 1937 cu reprezentanţii Aline Kollee. lateresele Bä- 


Palatul prințului Manuc-Bei la FHânceşti 


sarabiei şi dorința lui Manuc-Bei nu mai priveşte pe n»i- 
meni şi în zadar un idealist din depărtările Bucovinei, ċo- 
boritor din familia Mirza, d-l Tigran Prune diù Cămpu- 
lungul— Moldovei, caută să salveze măcar ruinele Plânceş- 
tilor lui Manuc-Bei. Cine să-l asculte ? 

Încercarea ca palatul să fie cumpărat de stat, n'a re- 
uşit nici ea. M. S. Regele Carol II şi M. S. Voevodăl Mihai 
au vizitat Hânceştii în Iunie 1935. 


Existenţa unui frate al lui Manuc-Bei este incontesta- 
bilă. In traducerea oficială, din turcește în ruseşte, a frma- 
nului dat de Sultanul Mustafa IV lui Manuc-Bei, se porun- 
ceşte ca, împreună cu el, să fie scutit de impozite şi sărcini, 
obţinând şi dreptul asupra libertăţii costumului şi al prote- 

guirii deosebite, „unul din fiii fratelui său drept, nepotul său, 
cu numele de Carapet (adică Gherasim).! 

Despre Gherasim Mirza, nepotul de frate al lui Manuc- 
Bei, nu s'au păstrat multe date. El a emigrat, împreună cu 
unchiul său, în Rusia, unde a ajuns funcţionar şi moșier în 
părţile Odessei. O diplomă? a Impăratului Nicolae I dia 17 
Decembrie 1851, dată la Petersburg, înaintează pe consilie- 
rul colegial Gherasim Mirza la gradul de consilier de stat.’ 
Gherasim moare la 1861, puţin timp după naşțerea d-lui Ti- 
gran Pruncu. 

Tot aşa de incontestabil este faptul că sora lui CGhera- 
sim Mirza, Rosalia sau Thase-Ghiul, s'a măritat cu Ariton, 
Ritter von Prunkul (1739—1868), moşier în Bucovina, la Hili- 
şeni şi pe jumătatea Stejeroiei. Actul de naștere al fiului 
lor, loan, Ritter von Prunkul, născut la 22 Ianuarie 1833, 
la Suceava, indică că mama lui este „Rosalia, născută dom- 
nul Ion Mirza-Bey“,t iar actul de naştere al d-lui Tigran Prun- 
cu, născut la 11 julie 1861, fiul precedentului, indică că 
d-sa este nepotul de fiu al „d-nei Thase-Ghiul vel Rosalia, năs- 
cută Prințesa Mirza“. Dintr'un paşaport,’ eliberat la 25 Sep- 
tembrie 1820, la Chişinău, de către guvernatorul suprem al 
Basarabiei, generalul Inzov, se vede ca „prezentatoarea acestuia 
Thase-Ghiul Mirzaeanov, nepoala defunctului Consilier de Stat 
Efectiv Manuc-Bei Mirzaeanov, călătoreşte în teritoriile austria- 
ce, la Suceava“. În spiţa neamului Cavalerilor de Pruncu, e- 
ditată în preajma războiului Mondial, de. Warteres, Ritter 
von Prunkul, din Suceava,” Rosalia Prinţesa Mirza este a- 
rătată ca moartă la 1868. Ca şi soţul ei, Ariton, ea moare 
la Baimaclia, în jud. Cahul din Basarabia, şi este înmormân- 
tată la laşi. 

Alte acte în legătură cu loan Mirza-Bei, fratele lui 
Manuc-Bei, şi urmaşii săi, nu sau păstrat. În arhiva d-lui 


1. Arhiva d-lui Tigran Pruncu 

2. Arhiva d-lui Tigran Pruncu. 

3. Corespunzător grad. de colonel. 

4. Arhiva d-lui Tigran Vruncu. 

5. Arhiva d-lui Tigran Pruncu. 

6. Arhiva d-lui Tigran Pruncu. 

7. Arhiva d-lui Tigran Pruncu. 

8, Amintirile d-șoarei Eugenia şi ale d-lui Tigran Pruncu. 

T. Pruncu mai găsim câteva scrisori.! Intr'o scrisoare iscă- 
lită „Manuc“, data nefiind indicată, credem că Manuc-Bei 
însuşi se adresează către „fiica lu’ iubită, Thase“, numind-o 
asttel, probabil ca pe o pupilă a lui. De alifel Manuc-Bei 
n'avea o fiică cu acest nume, iar scrisoarea nu sar fi păs- 
trat în familia Pruncu. Găsim în arhivă şi o listă a daruri- 
lor Beiului (loan?)—,„fiicei mele mai mare, Thase-Ghiul Mir- 
zaean“, ce se prezintă în pietre scumpe, aur, argintării, lin- 
gerie etc. 

Ca tradiție familială? se cunoaşte că loan Mirza-Bei 
era mai în vârstă decât Manuc. Venind la Constantinopol, 
loan a aflat că fiica unui prieten al său, în vârstă da 12 
ani este cerută în haremul Sultanului. Ca s'o salveze, Mir- 
za-Bei a declarat-o logodnică, încă din leagăn, şi în curând 
s'a căsătorit cu ea. Pe-atunci el avea vre-o 40 ani. [ sau 
născut trei copii. La vârsta de vre-o 18 ani, tânăra lui so- 
ție a rămas văduvă, murind cu mult mai târziu, probabil 
în Basarabia. La moartea lui loan au rămas un fiu, Ghera- 
sim şi două fiice, Rosalia, Edle von Pruukul, şi o soră a ei, 
care s'a măritat cu Bogdan Avedov sau Asvadur Avedean, 
cumnatul lui Manuc-Bei. 

Despre Asvadur Avedov sa vorbit mai sus destul de 
mult. După moartea lui Manuc-Bei, între anii 1817-20, el a 
condus treburile familiei Beiului. S'au iscat însă mai multe 
neînţelegeri. În arhiva d-lui Pruncu se păstrează o scrisoare 
a consulului rus A. Pini din Bucureşti în privinţa adminis- 
trării bunurilor lui Manuc-Bei în Valahia. La 1 Decembrie 
1820, consulul—în urma unei corespondențe lungi şi neregu- 
late—exprimă nemulţumirea sa de rechemarea administratoru- 
lui averii defunctului Manuc-Bei, Sarkis Arakel. El nu vrea 
să-şi asume nici o răspundere de aceste măsuri ale lui Ave- 
dov şi numai ca să nu sufere averea, numește provizoriu ca 
administratori pe lanes Vartan, pe vechiul nostru cunoscut 
—consilierul colegial Babic şi pe Vartan Hatchik, pentru 
urmări fiind responsabil tot Avedov. 

Asvadur Avedov era şi el foarte bogat. Avea proprie: 
tăi intinse la Baimaclia şi Taraclia din jud. Cahul. Era cel 


1. Traducerile din armeneşte le-a făcut p. c. Preot I. Abrameanţ. 
2. Com. de d-şoara Eugenia şi d-l Tigran Pruncu. 
3. Com. de d-şoara Eugenia şi d-i Tigran Pruncu. 

măi influent Armean in Basarabia contemporănă,! fiind nue 
mit, de către Catolicosul Nerses V, atoracal (epitrop) al ave- 
rilor armenești din provincia întreagă. Avedov a murit la 1855, 
lăsând o singură? fiică, Ecaterina, născută la 14 Februarie 
1832, la Chişinău.? 

Mama Ecaterinei Avedov, o fiică a lui loan Mirza- 
Bei, a murit pe când copila avea vârsta de 4 ani, deci pela 
1836, încât Ecaterina a fost crescută de bunica ei, văduva 
luizloan Mirza-Bei.* Moştenind dela tatăl său, Asvadur A- 
vedov, o avere foarte mare, Ecaterina, la 27 Septembrie 
1857, s'a căsătorit la Galaţi cu un văr al ei, Joan, Ritter von 
Prunkul, şi el fiul unei fiice—Rosalia—a lui loan Mirza-Bei, 
Ecaterina a murit la Viena, la 3 lulie 1885.5 

Se zice că numele familie: Pruncu, era pe vremuri 
Donavac. Un strămoș al lor, apărând foarte tânăr la Curtea 
Domnească a Moldovei, a fost poreclit de Vodă—„Prancu“. 
Armenii nu se bucurau de toate drepturile cetăţeneşti, lincât 
la 10 Noembrie 1756, Constantin Cehan Racoviţă- Vodă a nu- 
mii special pentru ei un staroste—căpitan şi judecător, Grt 
gor Pruncu, strămoşul numeroşilor Cavaleri de Pruncu din Bu- 
covina. Fiul lui Grigor, Ariton Ritter von Prunkul (1729-1805), 
a fost tatăl lui Grigor (1772—1823), al cărui fiu, Ariton, s'a 
însurat cu prinţesa Rosalia Mirza.’ 

Ariton, Ritter von Prunkul, din căsătoria cu prințesa 
Rosalia Mirza, a avut doi fii: loan şi Grigor (1834—78). 
Născut la 1833, la Suceava, loan a studiat la Colegiul Tere- 
sian din Viena, unde a fost admis în urma intervenţiei spe- 
ciale a mamei sale la Impărat. Pare a fi primul ne-catolic, 
primit în acel Colegiu. Om de o înfățișare şi cultură distin- 
să, foarte sociabil şi bun, el a pierdut repede întreaga bo 
găţie familială.? La 1871, a fost ales senator de Cahul, re 

1. G. Aivazovski. Istoria şcolii Halibiene. Tiflis, 1880. i 

2. Dintr'o notiță din arhiva d-lui T, Prundu aflăm că Avedovd 
mat avut câțiva dopii: loan, Elizabeta şi Maria decedați de timpuriu. 

3. Arhiva d-lui Tigran Pruncu. . 

4. Com. de d-şoara Eugenia şi d-l Tigrań Prundu. 

5, Arhiva d-lut Tigran Pruncu. 

6. N'are probabil“ nimic"comun cu nobilii Puncu-din Basarabia. 

7. Gh. Bezveconi. Cavalerii de Pruncu. „Din trecutul nostru”, 
Nr. 21-24, 1935, 


8. Arhiva d-lui Tigran Pruncu. 
9. Com, de d-şoara Eugenia şi d-l Pigran Pruncu. 

trocedat României între anii 1856—78. Ca proprietar al târ- 
guşorului şi moşiei Baimaclia ! şi Taraclia, Pruncu a colo- 
nizat localitatea din urmă cu Nemţi. A murit la Suceava, 
la 28 lunie 1888, lăsând trei copii, ultimii descendenți ai fa- 
miliei Mirza-Bei.* 

O fiică, Olga (1858—1932), sa măritat cu prof. Gr. 
Malinescu. A fost o botanistă, discipola prof. R. Chodat 
din Geneva. Sora ei, Eugenia, este e reprezentantă simpati- 
că a trecutului, cu amintiri plăcute despre laşul şi Viena 
de altă dată. 

Și cel din urmă care a căutat să salveze conacul din 
Hânceşti este Tigran Pruncu, fiul lui loan. Născut la 1861 
la Viena, şcoala o făcu la laşi, studiile le-a continuat la 
Cernăuţi şi le-a terminat la Viena. Crahul averii familiale 
nu i-a permis să urmeze cariera aleasă în diplomaţie şi de- 
atunci, dela 1894, e notarul public cel mai onorabil din 
Bucovina Sa căsătorit cu baroana Lea Tiesenhausen, o fe- 
mee fină și cu un suflet artistic. La 1924 a fondat revista 
notarilor publici — „Justiţia“, frământat mereu de un idea- 
lism departe de realitatea cumplită de azi. 

Câmpulungul — Moldovei... Hânceştii... Un fir istoric ce 
s'a rupt şi el. Şi n'a mai rămas aproape nimic din gloria 
legendară a Prinţilor Manuc-Bei. 


1) La 1883 vre-o 6000 ha. de pământ, arendat bulgarului Ţanco- 
Kilele şi altora. 
2) Arhiva d-lui Tigran Pruncu. 

